title: Kristuksen luostari

text: Luostarin keskeisen kirkon rakennutti 1100-luvun lopulla temppeliherrain ensimmäinen suurmestari Gualdim Pais. Se on temppeliherroille tyypillinen rotunda. Muita rakennuksia ristikäytävineen lisättiin seuraavien vuosisatojen aikana, ja niissä näkyy goottilaisia ja emanuelintyylin piirteitä.


title: Guthrum

text: Guthrum (myös Godrum tai Guthorm, kuollut noin 890), tunnetaan myös nimellä Guthrum Vanhempi, tanskaksi Gorm den Gamle (Tanskaa hallitsi 900-luvulla samanniminen kuningas Gorm Vanha) tai Gorm den Barnløse ("Gorm Lapseton"), oli Danelagenin tanskalaisten viikinkien kuningas. Kristinuskoon kääntymisen yhteydessä hän otti käyttöön nimen Aethelstan (vaihtoehtoisia kirjoitustapoja Athelstan ja Ethelstan). Hänet tunnetaan lisänimellä "Vanhempi", koska myöhemmin hallitsi myös Guthrum Nuorempi.


title: Guthrum

text: On epäselvää miten Guthrumista tuli Danelagenin (tanskalaisten hallitsema alue Englannissa) päälliköiden kuningas. Tiedetään vain, että vuoteen 874 mennessä hän oli käynnistänyt laajamittaisen sodan Wessexiä ja sen kuninkaita vastaan.


title: Guthrum

text: Guthrum tunnetaan erityisesti taisteluistaan Alfred Suurta vastaan. Osassa taisteluista Guthrum onnistui saavuttamaan voittoja Alfredin joukoista, mutta lopulta hän hävisi ratkaisevan Ethandunin taistelun keväällä 878. "Anglosaksien kronikan" mukaan saarretun Guthrumin armeijan onnistui neuvotella rauhansopimus, joka tunnetaan nimellä Wedmoren rauha ("Canterbury Manuscript F":ssa).


title: Guthrum

text: Wedmoren rauhassa (jota seurasi Alfredin ja Guthrumin rauhana tunnettu sopimus) Alfredin ja Guthrumin välillä sovittiin valtapiirien rajoista. Sopimuksella Guthrum kääntyi kristinuskoon ja Alfredista tuli hänen kummisetänsä. Samassa yhteydessä Guthrum otti nimen Aethelstan. Kristinuskoon kääntyminen toimi Guthrumin valana tai laillisena siteenä rauhansopimukseen ja sen merkitys oli enemmän poliittinen kuin uskonnollinen. Poliittisesti kristinuskoon kääntyminen ei vaikuttanut tanskalaisten valtaan alueilla, jotka Guthrum oli valloittanut. Sen sijaan se vain vahvisti Guthrumin asemaa valloittamillaan alueilla, jotka olivat kristinuskoisia. Rauhansopimuksen ansiosta Guthrum pystyi vetämään joukkonsa lännestä ja keskittymään itäisten alueiden valloitukseen. Vuodesta 879 hän hallitsikin Itä-Anglian kuninkaana kuolemaansa asti.


title: Guthrum

text: "Anglosaksien kronikan" mukaan Guthrum kuoli vuonna 890.


title: Manoel de Oliveira

text: Manoel Cândido Pinto de Oliveira (11. joulukuuta 1908 Porto – 2. huhtikuuta  2015 Porto) oli portugalilainen elokuvaohjaaja. Oliveira eli yli satavuotiaaksi, ja hän oli viimeisinä vuosinaan maailman vanhin uraansa jatkanut elokuvaohjaaja. Vielä vuonna 2014 de Oliveira ohjasi kaksi lyhytelokuvaa.


title: Manoel de Oliveira

text: Oliveira syntyi Portossa ja kävi koulunsa Galiciassa Espanjassa. Alun perin hänen tavoitteensa oli näyttelijänura, ja hän aloitti 20-vuotiaana näyttelijänopinnot. Sittemmin hän päätti ryhtyä elokuvaohjaajaksi. Hänen ensimmäinen ohjaustyönsä on "Douro, faina fluvial" vuodelta 1931.


title: Manoel de Oliveira

text: Oliveira oli Cannesin elokuvajuhlilla ehdolla useita kertoja Kultaisen palmun saajaksi, ja hänelle myönnettiin tuomariston palkinto vuonna 1999. Venetsian elokuvajuhlilla hänelle myönnettiin Kultainen leijona elämäntyöstä kaksi kertaa, vuosina 1985 ja 2004. Kultaisen palmun elämäntyöstä Oliveira sai vihdoin vuonna 2008. Oliveiran kuoltua vuonna 2015 Portugaliin julistettiin kahden päivän virallinen suruaika.


title: Stuart Price

text: Stuart David Price (s. 9. syyskuuta 1977 North Yorkshire, Englanti) on brittiläinen elektronisen musiikin tuottaja, lauluntekijä ja tuottaja. Price on tuottanut useita tunnettuja artisteja kuten Madonnaa, Missy Elliottia ja The Killersiä. Price tekee vähemmän omalla nimellään musiikkia, ja käyttää aliaksia "Les Rythmes Digitales, Paper Faces, Man With Guitar, Thin White Duke ja Jacques Lu Cont". Price on myös osallisena synthpoppia tuottavassa Zoot Woman -kokoonpanossa yhdessä Adam ja Johnny Blaken kanssa. Price kasvoi Readingissa Britanniassa.


title: Stuart Price

text: Zoot WomanLes Rythmes DigitalesJacques Lu ContPrice on työstänyt seuraavia kappaleita seuraaville artisteille:


title: Stuart Price

text: Madonna


title: Stuart Price

text: JulietNew OrderPrice on remixannut muun muassa Lady Gagaa, Britney Spearsia, Coldplayta, Depeche Modea, Felix da Housecatia, Goldfrappia, Gwen Stefania, The Killersiä, Madonnaa, Missy Elliottia, Placeboa, Röyksoppia, Scissor Sistersiä ja Texasia.


title: Heavy metal

text: Heavy metal (eli raskas metalli) on populaarimusiikkiin kuuluva musiikin tyylilaji, joka on sävyltään hyökkäävämpää ja raskassointisempaa kuin hard rock. Heavy metal voidaan käyttöyhteydestä riippuen määritellä metallimusiikin alalajiksi, mutta termejä käytetään usein myös synonyymeinä. Nykyisin kun esitellään heavy metal varsinaisena puhtaana alalajinaan, puhutaan usein "perinteisestä" tai "klassisesta hevistä".


title: Heavy metal

text: Heavy metal -tyylin kehittivät noin vuosina 1968–1970 nuoret yhtyeet, jotka olivat saaneet vaikutteita psykedeelisestä rockista ja blues rockista. Tunnetuimpia näistä yhtyeistä olivat brittiläiset Led Zeppelin, Deep Purple, Black Sabbath ja Uriah Heep. Heavy metal oli suosittua 1970-luvun alkupuolella, joskin silloin tyylilajista käytettiin kyseistä nimitystä vain satunnaisesti. Käytetympi ilmaisu oli heavy rock, mikä samalla kuvasi yhteistä lähtökohtaa rock 'n' roll - musiikin kanssa, mutta korosti eroa samaan aikaan suosituksi tulleen purukumipopin sekä viihteellisen soft-rockin tai ns. keskitien popin kanssa.


title: Heavy metal

text: Tyyli tuli uudestaan muotiin 1980-luvulla. 1980-lukuun yhdistetään varsinkin NWOBHM-ilmiö (”New Wave of British Heavy Metal”), jonka myötä käsite ”heavy metal” yleistyi ja vakiintui lopullisesti. NWOBHM:n merkittävimpiin yhtyeisiin lukeutuvat muun muassa Iron Maiden, Judas Priest, Def Leppard, Diamond Head, Saxon ja Motörhead.


title: Heavy metal

text: Heavy metal -musiikille ominaisia piirteitä ovat muun muassa tekninen rumputyöskentely, sähkökitaroilla soitetut voimasoinnut sekä voimakkaat puhtaasti ja usein melko korkealta lauletut laulusuoritukset. Tyylisuunnassa korostetaan yleisesti soittotaidon sekä aidon esiintymisen merkitystä.


title: Heavy metal

text: Heavy metal -termi on ilmeisesti saanut alkunsa Steppenwolfin klassikkokappaleen ”Born to Be Wild” sanoituksessa esiintyvästä ilmaisusta ”heavy metal thunder”. Erään toisen teorian mukaan termin käsite sekoittui Heavy Metal -sarjakuvalehteen ja näin termin nimike olisi mahdollisesti levinnyt yleiseen tietoisuuteen. Jos tämä otetaan huomioon on heavy metal näin ollen terminä vanhempi kuin "hard rock", vaikka 70-luvulla termi "heavy rock" oli yleisemmässä käytössä, kun kuvailtiin sen ajan hard rock -yhtyeitä.


title: Heavy metal

text:
Heavy metal ja hard rock ovat musiikillisesti niin lähellä toisiaan, että ne usein tarkoittavat samaa metallimusiikin tyylilajia, joten näiden erittely on vaikeaa. Ratkaisu siihen, kumpi tyylilaji on kyseessä, onkin usein määrittelykysymys. Ratkaisuun vaikuttavat lähinnä musiikin ulkopuoliset merkit, kuten laulun sanoitukset tai pukeutuminen. Termien erittely on peräisin jo 1970-luvulta, jolloin rockmusiikki alkoi kehittyä yhä raskaammaksi. Yksi perinteisen heavy metalin tunnuspiirteistä on sen bluesvetoisuudesta kehittynyt
raskaus sekä riffipohjaisuus. Raskautta voidaan myös tehostaa hyvin hitaalla tempolla. Hyvä esimerkki tästä on Robin Trower Band -kokoonpanon "Bridge of Sighs".


title: Heavy metal

text: Eräät yhtyeet, kuten esimerkiksi yhdysvaltalaiset Blue Cheer ja Sir Lord Baltimore, sekä brittiläiset Led Zeppelin, Deep Purple ja Black Sabbath, soittivat 1960-luvun lopussa ja 1970-luvun alussa perinteistä bluesvetoista raskasta rockia, josta käytettiin termiä heavy metal. Usein nämä yhtyeet mainitaan esimerkkeinä ensimmäisestä heavy metal -aallosta. Toisaalta nämä yhtyeet ottivat musiikkiinsa runsaasti muita vaikutteita, jotka osaltaan edesauttoivat myöhempien metallin tyylien syntymisessä.


title: Heavy metal

text: Hard rock on hieman kevyempää ja soundiltaan "lennokkaampaa", sillä se oli ainakin aluksi enemmän kiinni rockin rhythm and blues -juurissa, ja bluesin rakenteita käytetäänkin usein sellaisenaan. Jotkut nykyisen ajan kitaraharrastajat luonnehtivat puhtaan hard rockin soundia siten että kitarassa ei käytetä liikaa säröä ainakaan komppiosuuksissa kun taas heavy metallissa säröä voi olla keskivertoa enemmänkin.


title: Heavy metal

text: Hard rockin musiikin rakenne noudattaa usein selkeätä intro-säkeistö -kertosäe-väliosa-soolo-säkeistö-lopetus kaavaa ja kappaleet pidetään lyhyinä ja toteutukseltaan menevänä, jopa tanssittavana erityisesti jos kappaleissa on boogie-vaikutteita.


title: Heavy metal

text:
Yksilöiden teknistä osaamista ei korosteta, vaan tavoitteena on hyvä yhteensoitto ja tiukka, iskevä kokonaisuus.
1970-luvulla läpimurtonsa tehneisiin hard rockin esittäjiin lukeutuivat muun muassa Status Quo, Aerosmith, Kiss, Thin Lizzy ja AC/DC. Uudempia ovat esimerkiksi Airbourne, Wolfmother sekä Danko Jones.


title: Heavy metal

text: Erityisesti sanoitukset heavy metalissa mielletään tummanpuhuvammaksi kuin hard rockissa. Heavy metal käsittelee synkempiä aiheita, kuten paranormaaleja ilmiöitä, sotaa ja kauhuelementtejä. Myös monenlaisia muita fantasiateemoja käytetään paljon teksteissä. Hard rockissa sanoituksien teemana saattavat korostua enemmänkin romantiikka, seksuaalinen elämä, alkoholi, huumeet ja sosiaaliset kannanotot ja ne voivat olla humoristisia sekä monimielisiä.


title: Gianni Versace

text: Giovanni "Gianni" Versace (2. joulukuuta 1946 Reggio Calabria, Italia – 15. heinäkuuta 1997 Miami, Yhdysvallat) oli italialainen muotisuunnittelija ja teatteripuvustaja. Versacea pidettiin eräänä kaikkein värikkäimmistä ja lahjakkaimmista 1900-luvun muotitaiteilijoista.


title: Gianni Versace

text:
Gianni, veli Santo sekä sisar Donatella kasvoivat Reggio Calabrian maakunnassa isänsä ja äitinsä huomassa. Äiti Francesca oli ompelija, ja opetti Giannille muun muassa räätälöintiä. Gianni alkoi jo lapsena valmistaa itse vaatteita. Versace opiskeli myöhemmin arkkitehtuuria muttei koskaan saanut varsinaista koulutusta muotialalle. Siitä huolimatta hän muutti 25-vuotiaana Milanoon päästäkseen suunnittelemaan vaatteita muotimaailmaan. 1970-luvun puolivälissä hänen luonnospiirroksensa herättivät kykyjenmetsästäjien huomion ja muotitalot Genny, Complice ja Gallaghan palkkasivat hänet suunnittelemaan valmisvaatekokoelmiaan. Vuonna 1978 Versace esitteli ensimmäisen omalla nimellään suunnitellun naistenvaatekokoelman ja saman vuoden syyskuussa hän esitteli myös ensimmäisen miesten asujen kokoelmansa. Merkki kasvoi pian suuremmaksi, luoden imperiumiksi kutsutun Versacen muotitalon jonka alla huippumuodin lisäksi valmistettiin myös kodintarvikkeita kuten tekstiilejä ja astiastoja sekä lasten- ja urheiluvaatteita. Ensimmäisen monista palkinnoistaan Versace otti vastaan vuonna 1982, ja vuonna 1989 hänen töistään järjestettiin jo ensimmäinen näyttely Milanossa.
Italian tasavallan presidentti Francesco Cossiga myönsi hänelle "Commendatore della Repubblica Italiana"-kunniamerkin 24. tammikuuta 1986. Versacen suunnittelemat vaatteet tunnettiin aggressiivisen korostetusta naisellisuudesta ja seksikkyydestä sekä teknisestä taidokkuudesta. Versacen sanotaan myös olevan vastuussa 1980-luvun sekä 1990-luvun alun supermalli-ilmiöstä.


title: Gianni Versace

text: Gianni Versace ei kuitenkaan työskennellyt vain muotimaailmassa, vaan hän suunnitteli usein puvustusta teatteriin, balettiin ja oopperaan.


title: Gianni Versace

text: Gianni Versacen murha 15. heinäkuuta 1997 järkytti muotimaailmaa. Versace oli palaamassa Miami Beachilla sijaitsevaan kartanoonsa, kun Andrew Cunanan ampui hänet lähietäisyydeltä. Versace kuoli heti. Versacen hautajaiset herättivät huomiota loistokkuudellaan ja useilla kuuluisilla vieraillaan; 22. heinäkuuta pidettyyn tilaisuuteen osallistui muiden muassa Walesin prinsessa Diana, joka menehtyi auto-onnettomuudessa runsaan kuukauden kuluttua. Cunanan ampui itsensä seuraavana päivänä poliisin piirittäessä tätä asuntoveneessä Miamissa. Versacen murhasta tehtiin "Gianni Versacen murha: Amerikan rikostarinat" -niminen 9-osainen tv-sarja, joka sai ensi-iltansa Yhdysvalloissa tammikuussa 2018.


title: Gianni Versace

text: Syyskuussa 1997 Gianni Versacen veli Santo Versace otti johtaakseen perheen holdingyhtiön ja sisar Donatella Versace ryhtyi suunnittelun johtajaksi. Rocklaulaja Elton John omisti vuonna 1997 albuminsa "The Big Picture" juuri Gianni Versacelle.


title: Gianni Versace

text: Vuonna 2002 Lontoossa sijaitseva Victoria & Albert museo kunnioitti Versacea retrospektiivillä hänen työstään.


title: João César Monteiro

text: João César Monteiro (2. helmikuuta 1939 Figueira da Foz – 3. helmikuuta 2003 Lissabon) oli portugalilainen elokuvaohjaaja.


title: João César Monteiro

text: Monteiro syntyi Figueira da Fozissa ja siirtyi vuonna 1949 Lissaboniin. Hän opiskeli muun muassa Lontoossa.


title: João César Monteiro

text:
1971 Quem Espera por Sapatos de Defunto Morre Descalso
1972 Sophia de Mello Breyner Andersen
1972 Fragmentos de um Filme-Esmola: A Sagrada Família
1975 Que Farei com Esta Espada?
1975 Amor de Mãe
1978 Os Dois Soldados
1978 Veredas
1979 O Amor das Três Romãs
1979 O Rico e o Pobre
1982 Silvestre
1986 À Flor do Mar
1989 Recordações da Casa Amarela
1992 O Último Mergulho
1995 Passeio com Johnny Guitar
1995 Lettera amorosa
1995 O Bestiário
1995 A Comédia de Deus
1997 Le Bassin de John Wayne
1999 As Bodas de Deus
2000 Branca de Neve
2003 Vai e Vem


title: Caminhos do Cinema Português

text: Caminhos do Cinema Português on Coimbran kaupungissa järjestettävä portugalilaisen elokuvataiteen festivaali. Sen perusti Coimbran akateemisen yhdistyksen Elokuvauksen tutkimuskeskus.


title: Caminhos do Cinema Português

text: Caminhos do Cinema Português pidetään joka huhtikuu. Tapahtuma järjestettiin vuonna 2006 kolmattatoista kertaa.


title: Head-Smashed-In Buffalo Jump

text: Head-Smashed-In Buffalo Jump sijaitsee Albertan provinssissa Kanadassa paikassa, jossa Kalliovuorten juurella olevat kukkulat alkavat nousta preeriasta. Se on UNESCOn maailmanperintökohde ja Amerikan alkuperäisväestön kulttuurin museo.


title: Head-Smashed-In Buffalo Jump

text: Tällaisia jyrkänteitä tasankojen alkuperäisasukkaat käyttiviät vuosituhansien ajan tappaakseen biisoneita. He ajoivat eläimet alas kalliolta. Mustajalat ajoivat biisonit Head-Smashed-In Buffalo Jumpiin laidunalueilta kolmen kilometrin päästä pitkin linjoja, joita reunustivat sadat kiviröykkiöt ja lopulta täyttä laukkaa yli kielekkeen. Kallio on 300 metriä pitkä ja se on korkeimmalta kohdaltaan 10 metriä alapuolella olevaa laaksoa korkeammalla. Aluetta käytettiin jo ainakin 6 000 vuotta sitten ja luukerrostumat ovat 10 metriä syviä. Biisoneiden ruumit käsiteltiin läheisessä leirissä.


title: Head-Smashed-In Buffalo Jump

text: Mustajalat kutsuivat kohdetta nimellä Estipah-skikikini-kots. Legendan mukaan nuori mustajalka halusi katsella, kun biisonit syöksyvät jyrkänteeltä. Hän kuitenkin kuoli pudonneen biisonin alle ja hänet myöhemmin löydettiin ruumiskasan alta "paikassa, jossa hänen päänsä murtui".


title: Head-Smashed-In Buffalo Jump

text: Head-Smashed-In hylättiin 1800-luvulla eurooppalaiskontaktin jälkeen. Eurooppalaiset rekisteröivät kohteen ensimmäisen kerran 1880-luvulla ja Amerikan luonnonhistorian museo suoritti ensimmäiset kaivaukset vuonna 1938. Unescon maailmanperintöluetteloon kohde otettiin vuonna 1981 todistuksena esihistoriallisesta elämästä ja alkuperäisasukkaiden tavoista.


title: Tron

text: Tron on vuonna 1982 valmistunut tieteiselokuva ja ensimmäisiä elokuvia, joissa käytettiin merkittävästi tietokonegrafiikkaa. Elokuvan ohjasi Steven Lisberger, ja se oli ehdolla kahden Oscar-palkinnon saajaksi (puvustus ja äänisuunnittelu).


title: Tron

text: Kevin Flynn (Jeff Bridges) on nuori ja lahjakas ohjelmoija, joka työskenteli aiemmin yhtiössä nimeltä ENCOM. Nykyään hän omistaa Flynn’s-pelihallin ja käyttää vapaa-aikansa yrittäen hakkeroitua ENCOMin tietojärjestelmään parhaan hakkeriohjelmansa, Clun ("Codified Likeless Utility"), avulla. Yritys kuitenkin epäonnistuu ja ENCOMin järjestelmää pyörittävä Master Control -ohjelma ("Master Control Program") eli MCP deresoi (tuhoaa) Clun. Tämän jälkeen MCP estää ENCOMin työntekijöiden pääsyn omiin projekteihinsa, ENCOMin johtajiin kuuluvan Ed Dillingerin (David Warner) väittäessä ohjelmoija Alan Bradleylle (Bruce Boxleitner) ja laserosaston insinööri Lora Bainesille (Cindy Morgan) kyseessä olevan varotoimenpide uusien hakkeropintiyritysten torjumiseksi. Todellisuudessa MCP oli kuitenkin kehittynyt tekoäly, joka oli kiristi Dillingeriä toimimaan tahtonsa mukaisesti ja halusi kasvattaa omaa kapasiteettiaan.


title: Tron

text: Lora päättelee Flynnin olevan hakkeri, jolloin hän ja Alan lähtevät tapaamaan tätä. Flynn kertoi heille olevansa Dillingerin julkaisemien pelien kuten Space Paranoidsin todellinen kehittäjä, kunnes Dillinger oli varastanut ideat ja esitellyt ne omimaan. Hän oli hakkeroinnillaan etsinyt MCP:n hallussa olevaa tiedostoa, jolla todistaa Dillingeriä vastaan. Flynn, Lora ja Alan päättävät murtautua ENCOMin tiloihin vapauttaakseen Alanin kehittämän turvallisuusohjelma Tronin, jonka tehtävä oli suojella järjestelmää ja torjua MCP:n toimintaa. Flynn kommunikoi laserosastolla suoraan MCP:n kanssa, joka lähettää laserilla Flynnin ENCOMin tietokoneiden sisällä olevassa digitaaliseen maailmaan, jossa ohjelmat ovat ihmisten näköisiä eläviä olentoja ja kutsuvat luojiaan ”käyttäjiksi”.


title: Tron

text: MCP:n soturit vangitsevat hänet ja hän päätyy samaan selliin ohjelman nimeltä Ram (Dan Shor) kanssa. Heidät viedään MCP:n oikeankädenmiehen, komentaja Sarkin, eteen. MCP ja Sark pitävät yllä järjestystä, joka perustuu käyttäjien vastustamiseen. Jokainen ohjelma, joka kieltäytyy palvelemasta MCP:tä pakotetaan kuolettavan vaarallisiin peleihin taistelemaan toisiaan vastaan. Ensin Flynn joutuu levytaisteluun Ramin ystävää, Cromia, vastaan. Flynn voittaa, mutta koska hän kieltäytyy deresoimasta vastustajaansa, Sark deresoi Cromin itse. Flynn ja Ram joutuvat seuraavaksi itse Tronin mukana valopyörätaisteluun, jonka aikan he onnistuvat karkaamaan. Sark lähettää heidän peräänsä valotankkeja, jotka haavoittavat Ramia. Flynn huomaa pystyvänsä käyttäjänä manipuloimaa energiaa digitaalisen maailman sisällä. Ennen deresoitumistaan, Ram pyytää Flynniä etsimään Tronin ja vapauttamaan järjestelmän. Flynn korjaa kyvyillään valopyöränsä ja naamioituu yhdeksi Sarkin sotilaista.


title: Tron

text: Tron tpaa ytsävänsä Yorin ja pyytää tämän apua päästääkseen I/O-torniin, josta saisi yhteyden Alaniin ja sitä kautta tarpeellista tietoa MCP:n tuhoamiseen. Flynn löytää tiensä heidän luokseen ja he kaappaavat aurinkovoimasimulaattoriksi kutsutun junan kaltaisen ajoneuvon päästäkseen MCP:n ytimen luokse. Mutta Sarkin joukot tuhoavat sen, vangiten Flynnin ja Yorin ja luulleen tuhonneensa Tronin. Sark määrää oman komentoaluksensa tuhottavaksi, mutta Flynn pitää sen toiminnassa. Sark toimittaa vangitut ohjelmat MCP:lle, joka yrittää imeä ne itseensä, mutta Tron paljastaa selvinneensä ja kohtaa Sarkin levytaistelussa. Taistelu päättyy, kun Tron halkaisee Sarkin levyn kahtia ja haavoittaa hänen päätään. Mutta sitten MCP siirtää kaikki toimintonsa Sarkiin ja kasvattaa tämän jättikokoiseksi. Tron yrittää saada levynsä MCP:n sisään, mutta yritykset epäonnistuivat. Sitten Flynn hyppää MCP:n sisään ja häiritsee voimiensa avulla tätä niin, että Tron saa levynsä osumaan sinne. MCP ja Sark deresoituvat ja ohjelmat vapautuvat heidän valtansa alta.


title: Tron

text:
Flynn materialisoituu takaisin todelliseen maailmaan ja tulostin tulostaa oitis todisteet siitä, että Dillinger oli varastanut hänen ideansa. Seuraavan aamuna Dillinger huomaa MCP:n tuhoutumisen ja ideavarkautensa paljastumisen. Flynnistä tulee ENCOMin uusi toimitusjohtaja, joka tervehtii Alania ja Loraa näiden uutena esimiehenä.
"Video-oppaassa" vuodelta 1994 Sam Inkinen sanoo "Tronin" juonta takeltelevaksi mutta efektejä kiinnostaviksi ja antaa elokuvalle kolme tähteä viidestä, mikä vastaa sanallista arviota ”hyvä”.


title: Sabiha Gökçen

text: Sabiha Gökçen (21. maaliskuuta 1913, Bursa, Turkki – 22. maaliskuuta 2001, Ankara) oli Turkin ensimmäinen naislentäjä ja maailman ensimmäinen naissotalentäjä.


title: Sabiha Gökçen

text: Hän oli yksi Mustafa Kemal Atatürkin adoptoimasta kahdeksasta lapsesta. Atatürk löysi Sabihan vuonna 1925 Bursassa. Sabiha joka oli alun perin bosniakki, halusi päästä opiskelemaan, joten maan isä Atatürk adoptoi hänet kuultuaan hänen surkeista elinoloistaan. Hän kävi kansakoulua Ankarassa ja sitten Istanbulin amerikkalaista tyttökoulua. Atatürk oli laatinut Turkille uuden sukunimilain, joka astui voimaan kesällä 1934. Saman vuoden joulukuussa Atatürk antoi Sabihalle sukunimen Gökçen (suomeksi gök tarkoittaa taivas). Kuusi kuukautta myöhemmin Sabihasta tuli lentäjä.


title: Sabiha Gökçen

text: Atatürk uskoi ilmailuun eräänä yhteiskuntaa uudistavana tienä. Hän perusti siviililentokoulun, joka sai nimen ”Türk Kuşu” (suom. "turkkilainen lintu") ja vei Sabihan sen avajaisseremoniaan 5. toukokuuta 1935. Nuori nainen innostui lentämisestä. Hän hankki lentolupakirjan ja osallistui purjelentokoulutukseen Neuvostoliitossa. Atatürk avitti hänet Turkin ilmavoimien akatemiaan, ja hänestä tuli ensimmäinen naissotilaslentäjä Turkissa. Hän lensi muun muassa pommikoneita ja osallistui useisiin sotaharjoituksiin.


title: Sabiha Gökçen

text: Vain valittamalla korkeammille tahoille hän pääsi osallistumaan kurdikapinallisia vastaan tehtyihin lentopommituksiin. Täten hänestä tuli ensimmäinen naissotalentäjä 1930-luvun jälkipuolella. 1930-luvun lopulla hänestä tuli "Türk Kuşu"-lentokoulun pääkouluttaja, jossa toimessa hän jatkoi vuoteen 1955 asti. Hän lensi vuoteen 1968 asti. Hän kirjoitti muistelmateoksen ”A Life Along the Path of Atatürk”. Istanbulin uudempi kansainvälinen lentokenttä, joka sijaitsee Aasian puolella, on nimetty Sabiha Gökçenin mukaan (Sabiha Gökçen Havalimanı, suom. Sabiha Gökçenin lentoasema)


title: Gabriel Fahrenheit

text: Daniel Gabriel Fahrenheit (24. toukokuuta 1686 Danzig – 16. syyskuuta 1736 Haag) oli saksalainen fyysikko, joka tunnetaan erityisesti Fahrenheit-lämpötila-asteikon kehittäjänä.


title: Gabriel Fahrenheit

text: Fahrenheit vietti nuoruutensa Danzigin hansakaupungissa, joka tuohon aikaan kuului Puola-Liettuaan. Vanhempiensa tapaturmaisen kuoleman jälkeen Fahrenheit siirtyi kauppiaaksi Amsterdamin. Fahrenheitin kiinnostus luonnontieteisiin johti kuitenkin siihen, että hän matkusteli ympäriinsä opiskellen ja tehden tieteellisiä kokeita. Haagiin Fahrenheit asettui vuonna 1717. Vuodesta 1718 Fahrenheit opetti kemiaa Amsterdamissa ja hänestä tuli Royal Societyn jäsen vuonna 1724.


title: Gabriel Fahrenheit

text: Fahrenheit teki suuria parannuksia lämpömittareihin, joiden toiminta perustui elohopean tai alkoholin laajenemiseen.


title: Gabriel Fahrenheit

text: Vuonna 1724 hän ehdotti Fahrenheit-asteikon käyttöä lämpötilan ilmaisemiseen. Siinä veden jäätymispiste on 32 F ja kiehumispiste 212 F, joten niiden väli on 180 astetta.


title: Maria Helena Vieira da Silva

text: Maria Helena Vieira da Silva (13. kesäkuuta 1908 Lissabon – 6. maaliskuuta 1992) oli portugalilais-ranskalainen taidemaalari. Hänen teoksensa edustivat abstraktia taidetta.


title: Maria Helena Vieira da Silva

text: Silva aloitti taiteen opiskelun 11-vuotiaana. Häntä opettivat muiden muassa Fernand Léger, Antoine Bourdelle ja Stanley William Hayter. Silva meni vuonna 1930 naimisiin unkarilaisen taidemaalarin Árpád Szenesin kanssa. Hän alkoi työskennellä pääasiassa Pariisissa ja sai Ranskan kansalaisuuden 1942.


title: Maria Helena Vieira da Silva

text: Silva asui Ranskassa loppuelämänsä ja kuoli siellä vuonna 1992. Hän sai vuonna 1966 Ranskan hallitukselta palkinnon "Grand Prix National des Arts", ja vuonna 1979 hänet nimettiin Kunnialegioonan ritariksi.


title: Ernesto Canto

text: Ernesto Canto (s. 18. lokakuuta 1959 Meksiko) on meksikolainen kävelijä, joka käveli sekä 20 että 50 kilometrin matkoja.


title: Ernesto Canto

text: Canto voitti Helsingin maailmanmestaruuskilpailuissa 1983 kultaa 20 kilometrin kävelyssä 10 sekunnin erolla kakkoseen. Vuotta myöhemmin, Los Angelesin olympialaisissa 1984 hän voitti kultaa 20 kilometrin kävelyssä ajalla 1.23,19. 11. elokuuta, 8 päivää olympiavoiton jälkeen Canto sijoittui kymmenenneksi 50 kilometrin kävelyssä. Rooman MM-kilpailuihin 1987 hänet hylättiin. Sama toistui vuotta myöhemmin Soulin olympialaisissa 1988. IAAF:n maailmancupissa hän sijoittui toiseksi vuonna 1991. Hän osallistui vielä vuonna 1992 Barcelonan olympialaisiin, missä hänen sijoituksensa oli 29:s. Hän lopetti uransa pian kisojen jälkeen.


title: Agentti 47

text: Agentti 47 on tanskalaisen IO Interactiven kehittämän "Hitman"-videopelisarjan päähenkilö ja antisankari. Hän on koekappale kloonausprojektissa, jonka tarkoitus oli luoda armeija täydellisiä salamurhaajia. Hänen nimensä tulee takaraivoon tatuoidun viivakoodin (640509–040147) kahdesta viimeisestä numerosta. Viivakoodi osoittaa hänen paikkansa kloonausohjelmassa (syntynyt 1964, 5. syyskuuta – Kloonisarja 4, luokka 1, kloonijärjestysnumero 47).


title: Agentti 47

text: Saatuaan selville olevansa klooni Agentti 47 kääntyi luojaansa vastaan ja tappoi tämän sekä joukon paranneltuja Agentti 48 -klooneja. Agentti 47:llä ei ole tunteita, joten hän ei sääli ketään.


title: Agentti 47

text: Agentti 47 on töissä ICA (International Contract Agency) -nimisessä järjestössä, joka välittää palkkamurhaajia ympäri maailmaa. Eliminoituaan luojansa 47 lopetti murhaamisen rahasta ja vetäytyi sisilialaiseen luostariin mietiskelemään. Juuri päästyään irti huonoista tavoistaan, hänen oppi-isänsä ja ystävänsä Vittorio joutui kidnapatuksi. Koska 47 luopui maallisesta omaisuudestaan ajat sitten, hänen täytyi alkaa jälleen tappaa rahasta saadakseen kasaan lunnasrahat. Siitä asti hän on työskennellyt ICA:n palveluksessa vakituisesti.


title: Agentti 47

text: Peleissä hahmon ääninäyttelijänä toimii David Bateson. Elokuvissa roolissa on nähty Timothy Olyphant ja Rupert Friend.


title: Agentti 47

text: Huolimatta erityisestä tunteettomuudesta jolla 47 hoitaa kohteensa, hän ei ole täysin paha ihminen. Kloonausohjelmassa suoritetun geenimanipuloinnin takia hän ei yksinkertaisesti osaa muuta kuin tappaa. Hän on jopa esittänyt erityistä myötätuntoa siviilejä kohtaan (Mei Ling, isä Vittorio). 47 on myös suorittanut palkkamurhien lisäksi joitain pelastustehtäviä. Myös murhatehtävissä hänen kohteensa ovat useimmissa tapauksissa rikollisia, kuten huumeparoneita, korruptoituneita viranomaisia tai järjestäytyneen rikollisuuden johtajia. Hänellä on myös erityistä myötätuntoa eläimiä kohtaan. Eläessään vielä nuorena kloonauslaboratoriossa hänellä oli lemmikkikani, ja toisaalta 47 oli aina pahoinpitelemässä laboratorion työntekijöitä. Lisäksi aikuisena hänellä oli lemmikkilintu. Hänen piti kuitenkin tappaa se, ettei sen siritys paljastaisi hänen olinpaikkaansa SWAT-yksiköille, jotka ryntäsivät hänen piilopaikkaansa. 47:n kasvoilla oli kuitenkin havaittavissa pientä surua kun hän taittoi linnun niskan.


title: Agentti 47

text: 47 koostuu periaatteessa neljän suuren rikollispomon sekä hänen luojansa DNA:sta. 1950-luvulla nämä viisi miestä palvelivat Ranskan muukalaislegioonassa. Heidän vapauduttuaan palveluksesta neljä heistä palasi kotimaahansa johtamaan omaa rikollisliigaansa. Viides heistä, Tohtori Otto Wolfang Ort-Meyer, muutti Romaniaan johtamaan mielisairaalaa. Sairaalan kellarissa Ort-Meyer suoritti geneettisiä kokeita, ja toimitti luomistaan klooniruumiista keräämiään elimiä siirrännäisiksi entisille tovereilleen. Vastapalveluksena hän sai rahoitusta tutkimuksilleen, sekä DNA-näytteen jokaiselta neljältä.


title: Agentti 47

text:
47:n niin sanotut ”viisi isää” ovat:
Vuosien ajan Ort-Meyer suoritti kokeilujaan ja epäonnistui surkeasti. Lopulta hän onnistui vuonna 1964 luomaan pienen ryhmän klooneja (47 oli yksi näistä), joilla oli 47 kromosomia. Siinä yhdistyivät rikollisista saadut DNA-näytteet, jotka kehittivät kloonien voimakkuutta, nopeutta, kestävyyttä sekä älyä reilusti normaalia ihmistä korkeammaksi. Lopulta muut isät alkoivat epäillä Ort-Meyerin motiiveja ja hän koki tämän uhaksi. Tämän seurauksena Ort-Meyer järjesti tahallisen aukon sairaalan turvajärjestelyihin mahdollistaen 47:n ”paon”. 47 palkattiin työskentelemään ICA:lle, firmalle joka välittää tappajia maksusta. Tämän jälkeen tohtori palkkasi oman luomuksensa tappamaan kaikki muut isät ICA:n kautta.
Agentti 47 esiintyy pelien lisäksi elokuvissa:


title: Belém (Lissabon)

text: Belém (viralliselta nimeltään Santa Maria de Belém) on yksi Lissabonin kaupunginosista. Se sijaitsee kaupungin keskustasta kuusi kilometriä länteen. Paikka on nimetty Beetlehemin portugalinkielisen nimen mukaan.


title: Belém (Lissabon)

text: Belémin pinta-ala on 3,39 km² ja väkiluku 9 752 (2001). Yksi sen tunnetuimmista nähtävyyksistä on 1500-luvulla rakennettu Belémin torni, joka selvisi Lissabonin maanjäristyksestä 1755.


title: Belémin torni

text: Belémin torni () on torni Belémissä, Lissabonissa, Portugalissa. Se sijaitsee Tajojoen varressa.


title: Belémin torni

text: Belémin torni rakennettiin vuosina 1515–1521 Vasco da Gaman löytöretkien kunniaksi, ja osaksi kaupungin puolustusta. Emanuelintyyliä edustavan tornin suunnitteli Francisco de Arruda. Sen arkkitehtuurissa näkyy vaikutusta Pohjois-Afrikan islamilaisesta rakennuskulttuurista. Sitä historiansa aikana käytetty muun muassa tulliasemana, majakkana ja vankilana.


title: Belémin torni

text: Torni pääsi UNESCO:n maailmanperintöluetteloon vuonna 1983.


title: Nollendorfplatz

text: Nollendorfplatz on aukio Berliinissä, Schönebergin kaupunginosassa. 1800-luvulla syntynyt aukio oli alun perin puistomainen ja edustavien rakennusten ympäröimä, mutta se kärsi toisessa maailmansodassa pahoja vaurioita ja on nykyään lähinnä suurten autoteiden solmukohta. Alkuperäisestä rakennuskannasta jäi 1905/1906 valmistuneen Neues Schauspielhaus -teatterin julkisivu. Vuonna 1902 avatulta, sodan vaurioiden jälkeen hieman vaatimattomammassa muodossa kunnostetulta Nollendorfplatzin metroasemalta liikennöi peräti neljä metrolinjaa.


title: Nollendorfplatz

text: Alue on tunnettu homokulttuurin keskittymänä ja ympäristö oli huonomaineista. Viime vuosina alueen ilmettä on koetettu parantaa, ja ympäristöön on ilmaantunut kalliita ravintoloita ja kirjakauppoja.


title: Neu-Westend

text: Neu-Westend voi tarkoittaa:


title: Ruhleben

text: Ruhleben voi tarkoittaa:


title: Theodor-Heuss-Platz

text: Theodor-Heuss-Platz on laaja aukio Berliinissä, Westendin kaupunginosassa Charlottenburg-Wilmersdorfin hallintoalueella. Aukion keskellä sijaitsee puisto, jonne on pystytetty useampia taideteoksia. Aukiota ympäröi monikaistainen autotie. Aukiolle johtaa neljä isoa katua (Kaiserdamm, Heerstraße, Reichsstraße ja Masurenallee) sekä kolme pienempää katua (Ahornallee, Lindenallee ja Pommernallee). Aukion alla sijaitsee Theodor-Heuss-Platzin metroasema.


title: Theodor-Heuss-Platz

text: Aukio rakennettiin vuosina 1904–1908 edustusaukioksi. Aluksi sen nimi oli "Reichskanzlerplatz" (”Valtakunnankanslerinaukio”). Vuonna 1933, natsien noustua valtaan, aukion nimeksi tuli "Adolf-Hitler-Platz". Adolf Hitlerin ja hänen luottoarkkitehtinsä Albert Speerin suunnitelmissa aukion piti olla tulevan Welthauptstadt Germanian itä–länsi-akselin ("Ost-West-Achse") läntinen päätepiste. Edelleen aukio sijaitsee yli 11 kilometriä pitkällä viivasuoralla katuakselilla, johon kuuluvat muun muassa Straße des 17. Juni ja Unter den Linden. Toisen maailmansodan jälkeen aukio sai alkuperäisen nimensä takaisin. Vuonna 1963 se nimettiin "Theodor-Heuss-Platziksi" kuusi päivää aiemmin kuolleen ensimmäisen Saksan liittopresidentin Theodor Heussin mukaan.


title: Wittenbergplatz

text: Wittenbergplatz on aukio Berliinin läntisessä keskustassa, Tauentzienstraßen itäpäässä. Se syntyi vuosina 1889–1892.


title: Wittenbergplatz

text: Aukiota ympäröineestä alkuperäisestä rakennuskannasta ei ole säilynyt paljoa, mutta aukion keskellä sijaitsee edelleen arkkitehtuuristaan tunnettu, vuonna 1913 nykyisen muotonsa saanut Wittenbergplatzin metroasema. Molemmin puolin asemaa kulkee autotie. Aukion pohjois- ja eteläpäädyt ovat puistomaisempia ja kummallakin sijaitsee suihkulähde.


title: Wittenbergplatz

text: Berliinin kuuluisin tavaratalo KaDeWe sijaitsee aukion laidalla.


title: Kurfürstenstraße

text: Kurfürstenstraße on usean berliiniläisen kadun nimi. Tunnetuin niistä sijaitsee lähellä kaupungin läntistä keskustaa, Tiergartenin ja Schönebergin kaupunginosien rajan kohdalla. Tämä katu syntyi 1600-luvun lopulla ja kulki vuoteen 1863 asti nimellä "Mühlenstraße" tai "Mühlenweg". Nykyään katu on huonomaineinen ja se tunnetaan katuprostituution keskuksena. Kurfürstenstraßea ei pidä sekoittaa läheiseen Kurfürstendammiin, joka on Berliinin kuuluisin ostoskatu.


title: Kurfürstenstraße

text: Kurfürstenstraßella sijaitsee Kurfürstenstraßen metroasema.


title: Kanadan Kalliovuorten puistot

text: Kanadan Kalliovuorten puistot on UNESCOn maailmanperintökohde, joka otettiin luetteloon vuonna 1984 sen vuoristomaisemiensa ansiosta.


title: Kanadan Kalliovuorten puistot

text: Kohde koostuu neljästä kansallispuistosta (Banff, Jasper, Kootenay, Yoho) ja kolmesta Brittiläisen Kolumbian provinssitason puistosta.


title: Kanadan Kalliovuorten puistot

text: Alue tunnetaan luonnonkauneudestaan ja biologisesta monimuotoisuudestaan. Burgessin savikivikerrostuma kuuluu puistojen alueelle. Se oli aiemmin oma maailmanperintökohteensa, mutta nykyään osa Kanadan Kalliovuorten puistoja.


title: Tomar

text: Tomar on kunta ja kaupunki Santarémin piirissä, Portugalissa. Kunnan pinta-ala on 351,2 km² ja väkiluku noin 41 700.


title: Tomar

text: Tomarissa sijaitseva Kristuksen luostari on UNESCO:n maailmanperintöluettelon kohde. 1100-luvulla Temppeliherrain ritarikunta kutsuttiin Portugaliin auttamaan Reconquistassa, ja Tomar oli heidän ensimmäinen ja tärkein linnoituksensa. Kun Temppeliherrojen ritarikunta hajotettiin 1314–1315, Portugaliin perustettiin Kristuksen ritarikunta ja Tomarin luostari siirtyi heille.


title: Tomar

text: Kaupungin virallinen juhlapäivä on 1. maaliskuuta. Nykyisenä pormestarina toimii Anabela Freitas.


title: Andrei Silnov

text: Andrei Silnov (s. 9. syyskuuta 1984) on venäläinen korkeushyppääjä, olympiavoittaja ja Euroopan-mestari. Hän on hypännyt ulkoradoilla 238 cm ja sisäradoilla 237 cm.


title: Andrei Silnov

text: Vuonna 2005 Silnov voitti Venäjän alle 23-vuotiaiden hallimestaruuden tuloksella 224 cm, mutta jäi ulkoradoilla alle 23-vuotiaiden Venäjän mestaruuskisoissa kuudenneksi tuloksella 218 cm. Alle 23-vuotiaiden EM-kisoissa saman vuoden elokuussa Erfurtissa hän oli yhdeksäs tuloksella 223 cm.


title: Andrei Silnov

text: Lopullisen läpimurtonsa kansainväliselle huipulle Silnov teki vuonna 2006. 7. tammikuuta hallikauden avauksessa Jekaterinburgin joulukisoissa hän ponnisti neljänneksi tuloksella 228 cm. Helmikuun alussa Saksan Arnstadtissa hän hyppäsi silloisen halliennätyksensä 235 cm. Venäjän hallimestaruuskilpailuissa hän sai pronssia. Kesäkuussa hän voitti Venäjän-mestaruuden sekä Eurooppa-cupin superliigan kisan Malagassa tuloksella 231 cm, ja 25. heinäkuuta Tukholman DN-gaalassa paransi ennätyksensä lukemiin 232 cm. Elokuussa Göteborgin EM-kisoissa hän voitti kultamitalin silloisella ennätystuloksellaan ja EM-kisaennätyksellä 236 cm. Hän paransi ennätyksensä 20. elokuuta Monacossa lukemiin 237. Hän sijoittui toiseksi sekä että maailmancupissa.


title: Andrei Silnov

text: Vuonna 2007 Silnov sai pronssia Venäjän-mestaruuskilpailuissa ja sijoittui 11:nneksi Osakan MM-kilpailuissa 2007 tuloksella 221 cm. Hän hyppäsi seuraavana talvena Arnstadtissa halliennätyksensä 237 ja sijoittui kolmanneksi kotimaansa hallimestaruuskisoissa.


title: Andrei Silnov

text: Kesällä 2008 Silnov voitti Euroopan cupin. Hän jäi Venäjän mestaruuskisoissa neljänneksi, eikä häntä valittu Pekingin olympialaisten kisajoukkueeseen. Vajaata viikkoa myöhemmin hän hyppäsi Lontoon Super GP-kisassa omaksi ennätyksekseen 238 cm ja myöhemmin Monacossa 233 cm. Tämän jälkeen Venäjän Olympiakomitea nosti hänet Pekingin kisajoukkueeseen Andrei Terešinin tilalle. Pekingissä hän voitti olympiakultaa. Hän hyppäsi jokaisesta korkeudesta ensimmäisellään yli, mukaan lukien voittokorkeus 236 cm, jonka hän ylitti ainoana kilpailijana. Varmistettuaan voittonsa hän yritti uudesta olympiaennätyksestä 242 cm. Kauden lopussa hän voitti .


title: Andrei Silnov

text: Silnov sai Venäjän hallimestaruuskilpailuissa pronssia 2011 ja hopeaa 2012. Istanbulin sisäratojen MM-kilpailuissa 2012 hän sijoittui toiseksi tuloksella 233 cm. Hän sai hopeaa myös ulkoratojen Venäjän-mestaruuskilpailuissa. Lontoon olympialaisissa hän oli kahdestoista.


title: Cel-shading

text:
Cel-shading eli toon shading on kolmiulotteisessa grafiikassa renderöintitekniikka, jolla saadaan aikaiseksi sarjakuvamainen ja käsinpiirretyltä piirrosanimaatiolta vaikuttava grafiikkamaailma. Tekniikkaa käytetään useimmiten videopeleissä. Vaikka tekniikan lopputulos näyttää yksinkertaiselta, prosessi on monimutkainen. Tekniikan nimi juontuu puhtaista liuskoista asetaattia, joita kutsutaan nimellä "cel" ja jotka on maalattu perinteiseen 2D-animaation tekemiseen kuten Disneyn klassikkoelokuviin.
Cel-shadingissa varjostuksessa käytetään vain muutamaa sävyä kullekin värille ja objekteille piirretään yleensä vahvat ääriviivat.


title: Cel-shading

text: Yksi ensimmäisistä reaaliaikaista cel-shading -tekniikkaa hyödyntävistä peleistä oli "Jet Set Radio", joka julkaistiin Sega Dreamcastille vuonna 2000. Aikaisempi peli "Fear Effect", joka julkaistiin PlayStationille, julkaistiin samana vuonna, mutta siinä käytettiin vain dramaattisia tekstuureja korostamaan pelihahmojen anime-ilmettä. "Fear Effectiä" aikaisemmissa peleissä on myös käytetty tekstuureja samassa hengessä, mutta ei yhtä näkyvästi.


title: Cel-shading

text:
"Jet Set Radion" tyyliratkaisua seurasivat seuraavina vuosina useat pelit, joista tosin vain muutamat sopivat tekniikan pääasialliseen ilmentymään. Seuraavat cel-shading-pelit, jotka kaappasivat pelialan huomion jossakin muodossa, olivat "Jet Set Radio Future" ja "Sly Raccoon" vuonna 2002. Ajan mittaan julkaistiin lisää cel-shading-pelejä kuten "Dark Cloud 2", "Cel Damage", "Klonoa 2", ja "Viewtiful Joe" -pelisarja sekä "XIII", tosin mikään peleistä ei saavuttanut suurta myyntimenestystä. Ainoat cel-shading-pelit, jotka ovat saaneet sekä hyviä arvioita että myyntimenestystä pelin "Sly Raccoon" jälkeen ovat "" ja "".
Alkujaan Segan "The House of the Dead 3" Xboxille oli cel-shading-tekniikalla toteutettu. Sega julkaisi pelin varhaisessa kehitysvaiheessa tekniikkaa hyödyntäviä kuvakaappauksia pelistä. Sega kuitenkin ilmoitti pian hylkäävänsä graafisen tyylin – syitä hylkäämiseen on pohdittu: Yksi yleisimmistä teorioista on negatiivinen vastaanotto. Monien pelaajien mielestä groteskiin ja väkivaltaiseen peliin ei sovellu sarjakuvamainen tyyli.


title: Cel-shading

text: Hiljattain käsikonsoleissa, joissa ei ole tarpeeksi tehoja realistisen 3D-maailman tuottamiseen, on käytetty hyödyksi cel-shading-tekniikkaa. Ehkä tunnetuin tällainen pelinimike on "Tony Hawk" -pelisarja Nintendo DS:lle.


title: Cel-shading

text: Cel-shading-tekniikan käyttö videopeleissä on vähentynyt sitten sen esittelyn, mutta tekniikkaa kuitenkin käytetään yhä. Hiljattain julkaistuja ja julkaisemattomia cel-shading-pelejä ovat muiden muassa "Dragon Quest VIII", "Killer 7", "Metal Gear Acid 2", the walking dead ja "Ōkami".


title: Cel-shading

text:
Joitakin huomattavimpia cel-shading-tekniikkaa hyödyntäneitä elokuvia:
Joitakin huomattavimpia videopelejä:


title: Cel-shading

text: Lisäksi joissakin tv-sarjoissa ja mainoksissa on hyödynnetty tekniikkaa:


title: António Silva Porto

text: António Carvalho de Silva Porto (11. marraskuuta 1850– 11. kesäkuuta 1893) oli portugalilainen taidemaalari. Hänen teoksensa olivat naturalistisia.


title: António Silva Porto

text: Porton kaupungissa syntynyt António Silva Porto opiskeli aluksi Portugalissa João António Correian ja T. de Furtadon johdolla. Hän jatkoi opintojaan Pariisissa ja Roomassa ja palasi Portugaliin vuonna 1879.


title: António Silva Porto

text: Porton töitä on muun muassa Chiadon museossa Lissabonissa ja Soares dos Reisin kansallismuseossa Portossa.


title: Jon Voight

text: Jonathan Vincent ”Jon” Voight (s. 29. joulukuuta 1938 Yonkers, New York Yhdysvallat) on yhdysvaltalainen Oscar-palkittu näyttelijä. Hänen isänsä on sukutaustaltaan slovakialainen ja äitinsä saksalainen. Hän valmistui vuonna 1960 Amerikan katolisesta yliopistosta opiskeltuaan taidetta.


title: Jon Voight

text: Voight sai parhaan miespääosan Oscar-palkinnon vuonna 1978 roolistaan elokuvassa "Katkera paluu" (1978). Hän on myös saanut Oscar-ehdokkuudet elokuvista "Keskiyön cowboy" (1969), "Pakojuna" (1985) ja "Ali" (2001). Voight on näytellyt myös useissa muissa menestyneissä elokuvissa, kuten "Syvä joki" (1972), "Heat – ajojahti" (1995), "Vaarallinen tehtävä" (1996), "Anakonda" (1997), "Pearl Harbor" (2001), "Tomb Raider", "National Treasure – kansallisaarre" (2004), "Transformers" (2007) ja "Ihmeotukset ja niiden olinpaikat" (2016).


title: Jon Voight

text: Voight esiintyi "24"-televisiosarjan seitsemännellä tuotantokaudella (2008–2009) Jack Bauerin päävastustajana. Se oli hänen ensimmäinen roolinsa televisiosarjassa 40 vuoteen. 1960-luvulla hän näytteli muutamissa televisiosarjoissa, esimerkiksi kolmessa "Gunsmoken" jaksossa, kunnes elokuvaura pääsi vauhtiin "Keskiyön cowboyn" myötä. Televisioelokuvissa ja minisarjoissa Voight tosin esiintyi sittemminkin, kuten paavi Johannes Paavali II:na minisarjassa "Pope John Paul II" (2005).


title: Jon Voight

text: Voightilla on kaksi lasta avioliitostaan ranskalais-kanadalaisen näyttelijän Marcheline Bertrandin kanssa: näyttelijä Angelina Jolie ja näyttelijä-tuottaja James Haven. Voight nai Bertrandin 12. joulukuuta 1971, mutta pari otti asumuseron vuonna 1976 ja erosi vuonna 1978. Lisäksi Voight on ollut naimisissa näyttelijä Lauri Petersin kanssa vuosina 1962–1967. Voightin veljiä ovat vuoden vanhempi tutkija Barry Voight ja kaksi vuotta nuorempi laulaja-lauluntekijä Chip Taylor.


title: Viktoria-Luise-Platzin metroasema

text: Viktoria-Luise-Platzin metroasema sijaitsee Berliinissä U4-linjan varrella samaa nimeä kantavan aukion alla. Asema avattiin 1. joulukuuta 1910. Asemalla suunniteltiin jo alun pitäen kahta sisäänkäyntiä, mutta vain läntinen rakennettiin. Itäinen valmistui 2002.


title: Viktoria-Luise-Platz

text: Viktoria-Luise-Platz on aukio Berliinissä, Schönebergin kaupunginosassa. Edustavaa, puistomaista aukiota koristelevat muun muassa suihkulähde ja kaksi pylväikköä. Aukio vihittiin käyttöön vuonna 1900. Sitä koskevan suunnittelukilpailun oli voittanut kaksi vuotta aiemmin Fritz Encke. Vuonna 1957 tehtyjen uudistusten jälkeen aukio palautettiin vuonna 1979 kutakuinkin alkuperäiseen asuunsa ja se on nykyään suojeltu.


title: Viktoria-Luise-Platz

text: Aukio nimettiin vuonna 1899 Saksan silloisen keisarin Vilhelm II:n ainoan tyttären, prinsessa Viktoria Luisen mukaan hänen koulunkäyntinsä alun kunniaksi.


title: Viktoria-Luise-Platz

text: Aukion alla sijaitsee vuonna 1910 käyttöön otettu Viktoria-Luise-Platzin metroasema.


title: Pukkilan Liikenne

text: Pukkilan liikenne on Arvid Lehtisen vuonna 1923 perustama perheyritys ja on yksi kolmesta Suomen vanhimmasta yhä toimivasta autoliikennöitsijästä. Pukkilan Liikenne hoitaa päivittäistä linjaliikennettä useilla linjoilla. Yrityksen pääreitti on Porvoo–Askola–Pukkila. Tilausajoja Pukkilan Liikenne ajaa sekä pääkaupunkiseudulta että muualta Uudeltamaalta kuuden bussin kalustollaan.


title: Pukkilan Liikenne

text: Pukkilan liikenteen koko 14-66-paikkainen bussikalusto on maan nuorinta keski-iältään. Kaikissa busseissa on myös jäähdytysilmastointi ja turvavyöt. Vuonna 2007 yhtiö hankki kaksi pyörätuolinostimella varustettua linja-autoa palvelemaan liikuntarajoitteisia. Pyörätuoleja autoihin mahtuu 8 kpl ja istumapaikkoja jää vielä 20 kpl. Vuonna 2012 ja 2013 Pukkilan Liikenne on mukana jääkiekon MM-kisoissa hankkimalla yhden kahdeksasta kisabussista. Kuljetettava on Kanadan joukkue.


title: Laura Kiviranta

text: Laura Saara Kiviranta, myös Laura Johanna Kiviranta, on "Salatut elämät" -sarjan henkilöhahmo, jota näyttelee Piitu Uski. Hän oli mukana sarjan alusta asti yhtenä sarjan päähenkilöistä. Hän oli mukana sarjassa vuosina 1999–2008, sekä vierailulla loppuvuodesta 2012.


title: Laura Kiviranta

text: Lauralla on kaksi lasta, Sauli ja Oona. Saulin isä Tom Bergqvist jätti Lauran tämän ollessa raskaana. Saulin kasvattaminen ei ollut Lauralle helppoa ja tämä asuikin 11-vuotiaaksi asti Lauran vanhempien luona Kempeleessä, kunnes saapui Pihlajakadulle. Oonan kanssa Lauralla on aina ollut paljon helpompaa. Oona asui jonkin aikaa Tampereella isänsä luona, mutta palasi äitinsä luo Pihlajakadulle syksyllä 2007. Lauran jouduttua laitoshoitoon, Oona muutti Taalasmaille isänsä luo. Myöhemmin Oona muutti Karin, Noora Aution ja Nooran lapsen, Benjaminin kanssa Keniaan. Kari Taalasmaan palatessa sarjaan vuonna 2014 hän kertoi Oonan muuttaneen nykyisen puolisonsa Miro Holmin luokse Ranskaan. Lauralla on yksi lapsenlapsi, eli Oonan ja Miron lapsi, jota ei ole näyetty sarjassa.


title: Laura Kiviranta

text: Edellä mainittujen Tomin ja Karin lisäksi Laura on seurustellut Aki Nikkisen, Markus Ekholmin, Antero Voiman sekä Aaro Vaalanteen kanssa. Lauran paras ystävä Pihlajakadulla oli pitkään Hanna Salin, joka kuitenkin menehtyi syksyllä 2003. Hannan jälkeen Lauran hyväksi ystäväksi kehkeytyi Camilla Mustavaara ja tämän poistuttua sarjasta Lauran ystävystyi paremmin Jenni Vainion ja Paula Sievisen kanssa. Myös serkkunsa Salla Mattilan kanssa Laura tuli ajoittain hyvin toimeen.


title: Laura Kiviranta

text: Laura asui koko aikansa sarjassa Pihlajakatu 23:n asunnossa B8 lukuun ottamatta sitä, kun hän asui jonkin aikaa Markus Ekholmin kanssa avoliitossa tämän asunnossa B5. Sillä välin Laura vuokrasi asuntoaan Aleksi Salinille. Alkukeväästä 2005 asuntoon tehtiin pintaremontti, jonka myötä seinäpintojen värit ja kalustus muuttuivat hieman. Kämppiksiä Lauralla ei koskaan pahemmin ollut, sillä hän viihtyi mieluusti yksinään ja myöhemmin kolmestaan lastensa kanssa. Kari Taalasmaan ja myöhemmin Aaro Vaalanteen kanssa hän tosin asui avoliitossa jonkin aikaa. Ennen Lauran poistumista sarjasta hänen kämppiksenään asui Salla Mattila, joka muutti Lauran luo erottuaan miehestään Tuomo Tervajoesta.


title: Laura Kiviranta

text: Ammatiltaan Laura on juristi ja etenkin sarjan alkuaikoina hänet tunnettiin lähinnä ammatistaan. Hän nimittäin auttoi hyvin paljon naapureitaan lakiasioissa ja hoiti vuosina 1999-2003 useammankin sarjassa esiintyneen henkilön oikeudenkäynnit. Myöhemmin työ ei ollut enää niin suuri osa Lauran juonikuvioita sarjassa. Lopulta hän menetti työnsä kokonaan, kun hän joutui psykiatriselle osastolle luullen Eero Vanalaa tämän kaksoisveljeksi Aaro Vaalanteeksi.


title: Laura Kiviranta

text: Laura Kiviranta tunnettiin sarjassa alun perin ikisinkkuna asianajajana, joka oli monien naapureiden mielestä myös hieman tiukkapipoinen. Laura tunnettiin hyvin pitkälti työstään juristina ja muista sarjan henkilöistä hänet erottikin hänen virallisempi pukeutumistyylinsä, joka sisälsi muun muassa lukuisia jakkupukuja.


title: Laura Kiviranta

text: Jo sarjan ensimmäisissä jaksoissa Laura päätyi samoihin juonikuvoihin Markus Ekholmin ja Aki Nikkisen kanssa. Markus rakastui Lauraan päätä pahkaa ja yritti hurmata tämän keinolla millä hyvänsä. He myös löivät Akin kanssa vetoa siitä, kumpi saisi ensin kallistettua sinkkuna pysyttelevän Lauran sänkyynsä. Aki voitti leikkimielisen vedon hänen ja Lauran lyhyen, lähinnä seksiin perustuvan suhteen aikana. Laura toimi tällöin rikolliselle poluille ajautuneen Akin asianajajana. Markus oli syvästi mustasukkainen Laurasta ja vihainen Akille. Laura kasvatti Saulia yksin, kunnes luovutti tämän vauvaikäisenä omien vanhempiensa eli Saulin isovanhempien hoidettavaksi. Äitinsä elämään Sauli palasi noin kymmenen vuotta myöhemmin. Myöhemmin myös Saulin isä saapui kuvioihin ja pyysi poikaansa kanssaan Oulunsaloon. Laura antoi vastahakoisesti poikansa lähteä.


title: Laura Kiviranta

text: Keväällä 1999 Laura toimi myös Saku Salinin asianajajana tämän ollessa epäiltynä varkaudesta ja myöhemmin Tyyne Puustisen murhasta.


title: Laura Kiviranta

text: Akin jouduttua vankilaan Lauran ja Markuksen suhde alkoi jälleen saada toivoa. Markuksen hurmausyritykset jatkuivat edelleen ja keväällä 2000 he alkoivat lopultakin seurustelemaan. Suhdetta varjosti kuitenkin se, ettei Laura suostunut kertomaan Markukselle, kuka oli se mystinen Sauli, jonka kanssa Laura oli puhunut puhelimessa ja sanonut rakastavansa tätä. Lopulta salaisuus paljastui Markukselle; Lauralla oli 11-vuotias poika nimeltä Sauli, joka oli saapunut Helsinkiin äitinsä luo. Samalla selvisi myös, että Saulin isä on Lauran teini-iän rakkaus Tom Bergqvist, joka oli jättänyt Lauran tämän ollessa vielä raskaana. Markuksen oli aluksi vaikea sulattaa uutista eikä Saulikaan hyväksynyt heti Markusta isäpuolekseen. Sauli ehti häipyä takaisin Kempeleelle tajuttuaan, ettei kukaan Lauran naapureista tiennyt hänestä, mutta pian hän asettautui kuitenkin asumaan Lauran luo. Aiemmin Sauli oli vauvaikäisestä alkaen asunut Lauran vanhempien luona Kempeleessä, koska Laura ei pystynyt pitämään huolta Saulista. Myöhemmin selvisi, että väsynyt Laura oli ravistellut itkevää Sauli-vauvaa, mikä oli suurin syy sille, että Sauli siirtyi Lauran vanhempien hoitoon.


title: Laura Kiviranta

text: Saulin saapuminen kuvoihin aiheutti sen, että Lauran ja Markuksen hyvin alkanut seurustelu päättyi. Aki ehti palata vankilasta ja sekoittaa Lauran elämää esimerkiksi epäilemällä, että tämä pahoinpitelee Saulia. Laura yritti saada Markuksen ja hänen suhteen takaisin ennalleen, ja vaikka Markus jarruttelikin tilannetta hän halusi seurustella Lauran kanssa yhtä paljon kuin tämä hänen kanssaan.


title: Laura Kiviranta

text: Lopulta Laura ja Markus päättivät aloittaa seurustelemaan vakavasti ja Saulikin hyväksyi Markuksen pikkuhiljaa paremmin. Keväällä 2001 kolmikko muutti yhdessä asumaan Markuksen asuntoon, joka sijaitsi samassa kerrostalossa vain kerrosta alempana kuin Lauran asunto. Lauralla ja Markuksella sujui hyvin ja myös Sauli oli tyytyväinen elämäänsä, kunnes perheensä tulipalossa menettänyt Tom ilmestyi Lauran luo kertoen, että haluaa osallistua Saulin elämään. Sauli muutti isänsä luo Oulunsaloon. Pian myös Markus ja Laura erosivat.


title: Laura Kiviranta

text: Lauran ja Kari Taalasmaan suhde oli aluksi vain ystäväpohjaista. Kaikki alkoi syksyllä 2001 esitetyissä jaksoissa, joissa Laura opetti Karille sivistystapoja, liittyen muun muassa tanssimiseen, oikeaoppiseen ruokailuun sekä small talkiin. Suhde kuitenkin syveni ja heille kehkeytyi seksisuhde Karin silloisen puolison Katja Vainion selän takana. Kevään 2002 päätösjaksossa salasuhde paljastui Katjalle, joka päätti erota Karista, joka puolestaan halusi kunnon suhteen Lauran kanssa. Suhde oli ajautumassa eroon, kun Kari tajusi, että hänen ja Lauran tulevaisuuden suunnitelmat ovat keskenään aivan erilaiset. Hän hyvästeli Lauran ja sanoi toivovansa, ettei tämä muistelisi Karia pahalla. Laura päätti paljastaa olevansa raskaana ja syksyllä 2003 syntyi parin yhteinen lapsi, Oona. Hieman ennen Oonan syntymää teini-ikäiseksi kasvanut Sauli muutti takaisin Lauran luo alettuaan laiminlyödä koulunkäyntiään isänsä ollessa pitkiä aikoja poissa kotoa. Saulin vaikea hyväksyä äitinsä miesystävää Karia, mutta ajan mittaan he tulivat paremmin toimeen.


title: Laura Kiviranta

text: Karilla ja Lauralla meni hyvin ja he viihtyivät yhdessä perheenä. Syksyllä 2004 sarjaan palasi kuitenkin Karin entinen naisystävä Katja, jota kohtaan Karin tunteet nousivat uudemman kerran pintaan. Laura ei pitänyt siitä, että Kari etsiskeli kadonnutta Katjaa työ- ja vapaa-ajallaan. Niinpä Lauran aloitteesta suhde päättyi eroon ja Kari aloitti uuden suhteen Katjan kanssa. Oona jäi pääsääntöisesti Lauran huostaan Karin muuttaessa Tampereelle Katjan kanssa. Oona kuitenkin tapaili isäänsä säännöllisesti ja myöhemmin myös muutti tämän ja Katjan luo Tampereelle, mistä hän palasi pariskunnan erottua syksyllä 2007.


title: Laura Kiviranta

text: Keväällä 2005 Laura rakastui aiempana syksynä tapaamaansa Aaro Vaalanne -nimiseen mieheen, joka vaikutti herrasmieheltä. Aaro sai Lauralta sympatiaa kertomalla entisestä vaimostaan ja lapsestaan. Aaro helli Lauraa lahjoilla ja yritti olla mahdollisimman mukava myös tämän lapsille, jotka hekin pitivät hänestä aluksi. Saulin epäilykset miestä kohtaan heräsivät Aaron aseesta johtuneen ampumavälikohtauksen myötä, sillä Aaron entinen poliisiystävä Antero Voima kutsui Aaroa nimellä Arto. Sauli uteli Aaron asioita ja heidän välilleen syntyi erimielisyyksiä. Lopulta hän Myöhemmin Saulin epäilykset yltyivät jopa vihaksi Aaroa kohtaan, mutta hän ei saanut ketään vakuutettua Aaron todellisesta luonteesta. Aaron kiusaama Sauli sai tarpeekseen hänestä ja muutti Australiaan Ken Ojalan luo. Saulin poistuttua kuvioista Aaro alkoi vähitellen manipuloimaan Lauran elämää, muun muassa laittamalla unilääkkeitä Lauran ruokiin, jolloin Laura oli aivan tokkurassa työpaikallaan. Pikkuhiljaa myös Oona alkoi pelätä Aaroa, mutta palavasti rakastunut Laura ei huomannut Aaron manipulointia. Aaro sai vihiä, että hänen entinen rakkaansa ja Lauran hyvä ystävä Paula Sievinen oli urkkinut tietoja Aarosta tämän ex-vaimolta, Päiviltä. Kun Paula lähetti Lauralle tekstiviestin, ja kutsui tämän tapaamiseen kertoakseen Aaron todellisesta luonteesta, paikalle ilmestyikin Aaro, joka kaappasi Paulan. Aaro lukitsi hänet Sipoossa sijaitsevan talonsa perunakellariin. Sieltä Paulan löysivät Ismo Laitela ja Seppo Taalasmaa, jotka olivat Lauran kanssa katsastamassa talon olematonta homeongelmaa. Näin Aaron kieroilut paljastuivat kaikille. Aaro pakeni vieden pienen Oonan mukanaan, mutta palautti tytön myöhemmin.


title: Laura Kiviranta

text: Aaron lähdettyä tämä jäi kummittelemaan Lauran elämään ja hän meni lopulta narsistien uhrien tukiryhmään. Siellä hän tapasi Eero Vanalan, Aaron veljen, joka oli ulkonäöltään samanlainen kuin Aaro pidempiä hiuksiaan lukuun ottamatta. Ennen Eeron tapaamista Laura seurusteli hetken aikaa poliisi Antero Voiman kanssa. Suhde jäi kuitenkin lyhytikäiseksi, sillä Lauran tunteet Eeroa kohtaan alkoivat lämmetä. Laura nimittäin rakastui Eeroon, joka oli aivan toista maata kuin narsistinen kaksoisveljensä. Eero kuitenkin rakastui Lauran naapurissa asuvaan Jenni Vainioon ja aloitti suhteen tämän kanssa. Myöhemmin Oona palasi isänsä luota Tampereelta. Myöhemmin Aaro vangitsi Eeron parakkiin ja alkoi esiintymään Eerona. Hän jätti Jennin ja aloitti suhteen Lauran kanssa. Oona ei sietänyt heidän suhdettaan ja alusta alkaen väitti Eeron olevan oikeasti Aaro. Laura ei uskonut tytärtään ja avioitui miehen kanssa. Hääsviitissä miehen hiuslisäke irtosi ja hänen todellinen henkilöllisyytensä selvisi Laurallekin. Laura löi Aaroa shamppanjapullolla päähän ja pakeni sviitistä. Pian Laura palasi sviittiin Paulan kanssa. He ajoivat hänet parvekkeelle ja työnsivät Aaron alas. Aaron luultiin menehtyneen saamiinsa vammoihin, mutta hän selviytyi ja palasi myöhemmin.


title: Laura Kiviranta

text: Aaron kuoleman jälkeen Laura sai tietoonsa, että pankkiin oli vuokrattu hänen nimellään tallelokero Aaron toimesta. Laura kävi Salla Mattilan kanssa katsomassa lokeroa, löytäen sieltä kasetin, johon oli Aaron käsialalla kirjoitettu ”Rakkaalle Lauralle”. Tallelokerosta löytyi myös avain. Kasetilla Aaro kertoi rakastaneensa Lauraa ensitapaamisesta asti ja sanoi heidän tapaavan talossa, johon tallelokerossa ollut avain kuului. Talo oli se samainen talo, jonka Aaro oli aikoinaan ostanut hänelle ja Lauralle ja pitänyt kyseisessä talossa Paulaa vankinaan. Kasetin katsottuaan Laura kävi talossa Jarkko ja Salla seuranaan. He huomasivat, että takkatiilet olivat kuumia ja Laura alkoi uskoa Aaron olevan sittenkin elossa. Toisella vierailulla hän otti mukaansa Paulan ja Lassen, joiden kanssa hän huomasi talon ikkunoiden olevan auki. Luulojen vastaisesti kävijä ei ollut Aaro vaan Eero, joka aikoi myydä kuolleen veljensä talon.


title: Laura Kiviranta

text: Laura alkoi epäillä, että Aaro olisi hangessa maatessaan karannut, tappanut Eeron ja jättänyt tämän hankeen makaamaan. Lauran epäilykset Eeron todellisesta henkilöllisyydestä muuttuivat niin pahoiksi, että hän tainnutti Eeron ja piti tätä vankina samassa talossa, jossa Aaro piti aikoinaan Paulaa vankina. Laura pakotti Eeron tunnustamaan olevansa Aaro uhkaamalla, ettei muuten koskaan vapauttaisi tätä. Eero epäili Lauran mielenterveyttä ja väitti Lauralle lopulta olevansa ”Aaro”, Lauran uhattua sytyttää hänet palamaan. Laura ei kuitenkaan päästänyt miestä vapaaksi vaan soitti taloon poliisit. Laura luuli saaneensa Aaron kiikkiin ja kuulustelussa antoi teoriansa Aaron hengissä selviämisestä.


title: Laura Kiviranta

text: Laura määrättiin hoitoon psykiatriselle osastolle. Oikeudenkäyntiin asti Laura pysyi suhteellisen rauhallisena uskoen, että Aaro joutuisi vankilaan. Oikeus totesi Aaron kuolemaan johtaneiden tapahtuminen olleen Lauran ja Paulan osalta hätävarjelua. Lauran Aaroksi luulemaa Eeroa ei kuitenkaan tuomittu mistään ja Laura joutui vielä takaisin psykiatriselle osastolle odottamaan, että Eeron vankina pitämisen tutkimukset päättyisivät. Laura kuitenkin karkasi osastolta tyttärensä Oonan hoitajalta varastamien avainten avulla. Laura ja Oona kirjoittautuivat hotelliin väärällä sukunimellä ja suunnittelivat matkustavansa Australiaan, Saulin luo. Laura kuitenkin jätti Oonan sidottuna hotellihuoneeseen, koska tämä oli soittanut huolestuneena ystävälleen Joonatan Sieviselle. Joonatan ja Kari löysivät Oonan ja veivät hänet turvaan Taalasmaille.


title: Laura Kiviranta

text: Hotellilta karannut Laura vakoili Eeroa ja puistossa pakotti tämän mukaansa veitsellä uhaten. Eero sai kuitenkin Lauran pudottamaan puukkonsa ja alkoi kuristaa tätä. Lenkkeilijät irrottivat Eeron Laurasta ja soittivat poliiseille. Eero vietiin poliisiasemalle ja Laura pääsi pakoon. Kari meni poliisiasemalle puhumaan Eeron puolesta, ja Laura tuli Taalasmaille, missä Oona oli yksin. Eero ja Kari saapuivat poliisiasemalta takaisin ja Laura alkoi jälleen uhkailla ”Aaroa” puukolla. Laura saatiin rauhoittumaan sanomalla, että ”Aaro” on vankina keittiössä. Lauran levättyä Kari ja Oona päättivät viedä naisen takaisin sairaalaan. Lauran vointi parani ja hän alkoi uskoa olleensa väärässä ”Aaron” suhteen, kunnes Eero päätti mennä käymään psykiatrisella osastolla pyytämässä Lauralta anteeksi kovakouraista käytöstään. Lauran epäilyt nousivat jälleen pintaan ja hän käski Oonaa tuhoamaan ”Aaron”. Myöhemmin Laura siirrettiin hoitolaitokseen toiselle paikkakunnalle Keski-Suomeen ja Oona kävi hyvästelemässä hänet ennen lähtöä. Ennen pikapaluutaan Laura nähtiin viimeisen kerran ruudussa 25. huhtikuuta 2008 esitetyssä jaksossa ja viimeisessä kohtauksessaan hän kuuli Aaron äänen, vaikkei tämä ollut edes paikalla.


title: Laura Kiviranta

text: Laura palasi sarjaan 5. joulukuuta 2012 esitetyssä jaksossa. Laura ja Paula olivat huonetovereita mielisairaalassa, josta Lasse hankki hoitopaikan Paulalle. Siellä he yhdessä näkivät harhoja Aarosta ja Laura sanoi Paulalle, että Aarosta pääsee eroon vain karkaamalla ja kehotti tätä karkaamaan, mutta itse ei karkaa, koska on tottunut sairaalaan ja "on aina Aaron". Kun Lasse tuli tapaamaan Paulaa mielisairaalaan, niin Paula kertoi huonetoverinsa olevan Laura Kiviranta. Lasse sanoi, ettei tämä ole hyvää seuraa hänelle, ja ilmoitti pyytävänsä henkilökunnalta toista huonetta. Paula karkasi mielisairaalasta ja Lasse sai soiton mielisairaalasta, jolloin hän lähti Paulan perään.


title: Bartimeus-trilogia

text: Bartimeus-trilogia on Jonathan Stroudin kirjoittama kolmiosainen fantasiakirjasarja. Kirjasarjassa seurataan Bartimeus-džinnin ja Nathaniel-maagin seikkailuja vaihtoehtotodellisuudessa, jossa vallassa ovat maagit, jotka voivat manata demoneja vastahakoisiksi apureikseen. Trilogia oli ehdokkaana Mythopoeic-palkinnolle vuonna 2006.


title: Stanley Schachter

text: Stanley Schachter (1922 New York – 7. kesäkuuta 1997 East Hampton, New York) oli yhdysvaltalainen sosiaalipsykologi, joka tunnettiin erityisesti addiktioita ja tunteita käsittelevästä tutkimuksestaan. Jälkimmäisellä alalla Schachter esitti 1950-luvulla, että ihmisten tunteet riippuvat sekä ihmisen psykologisesta tilasta että psykologisen tilan kognitiivisesta tulkinnasta.


title: Stanley Schachter

text: Schachter suoritti alemman korkeakoulututkinnon Yalen yliopistossa vuonna 1942 ja ylemmän korkeakoulututkinnon samassa yliopistossa vuonna 1944. Tohtoriksi Schachter väitteli vuonna 1949 Michiganin yliopistosta. Suurimman osan akateemisesta urastaan Schachter toimi Columbian yliopistossa, ensin psykologian professorina vuodesta 1961 ja sitten sosiaalipsykologian professorina vuodesta 1966 aina eläkkeelle jäämiseensä asti vuoteen 1992.


title: Edvard Vanhempi

text: Edvard Vanhempi (muinaisenglanniksi "Ēadweard se Ieldra", s. noin 874–877, k. 17. heinäkuuta 924) oli Englannin kuningas 899–924. Edvard oli Alfred Suuren poika ja hänestä tuli Wessexin kuningas isänsä kuoleman jälkeen vuonna 899. Edvardin aluelaajennuksista huolimatta ei ehkä voida puhua vielä kovin yhtenäisestä kuningaskunnasta Edvard Vanhemman aikana.


title: Edvard Vanhempi

text: Edvard laajensi hallitsemaansa aluetta ja valloitti Itä-Anglian sekä myöhemmin viisi tärkeää tanskalaista kaupunkia: Derbyn, Leicesterin, Lincolnin, Nottinghamin ja Stamfordin. Hänen sisarensa Ethelfleda hallitsi Merciaa. Ethelfledan kuoltua vuonna 918 hänen tyttärestään Aethelfynnistä tuli Mercian hallitsija, mutta hänet syrjäytti vallasta jo seuraavana vuonna 919 hänen enonsa Edvard, josta näin tuli myös Mercian hallitsija. Vuonna 921 englantilaiset, britit, skotlantilaiset, viikingit ja Yorkin sekä Strathclyden kuninkaat tunnustivat hänen herruutensa. Lisänimeä ”vanhempi” käytti ensimmäisenä eräs munkki nimeltä Wulfstan erottaakseen Edvard Vanhemman ja Edvard Marttyyrin, joka hallitsi vuosina 975–978.


title: Edvard Vanhempi

text: Edvard oli naimisissa kaksi tai kolme kertaa. Ensimmäisen mahdollisen liiton (Ecgwynnin kanssa) luonteesta ei ole tietoa, mutta tästä syntyi tytär, josta tuli Yorkin kuninkaan Sightricin puoliso, sekä poika Athelstan. Tultuaan kuninkaaksi Edvard meni naimisiin Aelffaedin kanssa, joka oli Wiltshiren ealdormanin tytär. Heidän lapsiaan olivat tuleva kuningas Ethelweard ja tytär Eadgyth eli Editha. Editha oli Otto I Suuren puoliso. Edvard ja Aelffaed saivat näiden lisäksi yhden pojan ja viisi tytärtä. Yksi tyttäristä oli Eadgifu (Edgiva), josta tuli Kaarle Yksinkertaisen puoliso. Edvard meni kolmannen kerran naimisiin noin vuonna 919 Edgivan eli Eadgifun, Kentin ealdormanin tyttären kanssa. Heillä oli kaksi poikaa, Edmund (tuleva Edmund I) ja Edred (myös tuleva kuningas) sekä kaksi tytärtä, joista toinen oli Winchesterin Pyhä Edburga.


title: Edvard Vanhempi

text: Edvard Vanhempi kuoli Mercian kapinassa 17. heinäkuuta 924.


title: S9

text: S9 voi tarkoittaa ainakin seuraavia asioita:


title: S8

text: S8 tarkoittaa seuraavia asioita:


title: S3

text: S3, S-3 tai S03 voi tarkoittaa seuraavia asioita:


title: S2

text: S2 voi tarkoittaa ainakin seuraavia asioita:


title: S1

text: S1 tarkoittaa seuraavia asioita:


title: Five Songs and a Cover

text: Five Songs and a Cover on yhdysvaltalaisen Foo Fighters -rockyhtyeen vuonna 2005 julkaistu EP.


title: Five Songs and a Cover

text: EP sisältää viisi Foo Fighterin omaa kappaletta sekä yhden coverkappaleen. Cover on Creamin ”I Feel Free”, jossa Foo Fightersin rumpali Taylor Hawkins laulaa ja solisti Dave Grohl soittaa rumpuja. Albumilla on myös yksi täysin yhtyeen tekemä uusi kappale, ”Skin & Bones”.


title: U55 (Berliinin metro)

text: U55 on Hauptbahnhofin ja Brandenburger Torin välinen metrolinja Berliinissä. Linja on Berliinin uusin ja se avattiin liikenteelle 8. elokuuta 2009. Rakennustyöt olivat kestäneet 14 vuotta ja maksaneet 320 miljoonaa euroa.


title: U55 (Berliinin metro)

text: U55 on lyhyt (1,8 km), irrallinen osa linjan U5 suunnitellulla jatko-osuudella Alexanderplatzilta Haupbahnhofin kautta Turmstraßelle ja Jungfernheiden asemalle ja sieltä edelleen Tegelin lentoaseman suuntaan. Nykyisellään linjalla U55 ei ole yhteyttä Berliinin muuhun metroverkostoon. Päätöksiä linjan U5 jatkamisesta ei ole tehty.


title: Bundestagin metroasema

text: Bundestagin metroasema on Berliinissä U55-linjan keskimmäinen asema. Se sijaitsee Reichstagin eli Valtiopäivätalon läheisyydessä. Nimi vaihdettiin alkuun suunnitellusta Reichstagista Bundestagiksi, kuten Reichstagissa toimiva Bundestag (Saksan liittopäivät eli parlamentti) esitti. Eikä asema itse asiassa edes ole Reichstagin edessä vaan Paul-Löbe-Hausin edessä.


title: Público

text: Público on Portugalissa ilmestyvä päivittäinen sanomalehti. Sen omistaa Sonae Group.


title: Público

text: Públicon julkaisu aloitettiin 5. maaliskuuta 1990. Lehti julkaistaan tabloidina, ja sen nykyisenä päätoimittajana toimii José Manuel Fernandes.


title: Dvir

text: Dvir on seuraavien tunnettujen henkilöiden sukunimi:


title: Yoshiyuki Oyama

text: Yoshiyuki Oyama on Nintendolle työskentelevä videopelisuunnittelija, joka on toiminut muun muassa "in" hahmosuunnittelijana .


title: Yoshiyuki Oyama

text: Oyama on ollut luomassa seuraavia pelejä:


title: Batalhan luostari

text: Batalhan luostari eli Santa Maria da Vitória na Batalha () on dominikaaninen luostari Batalhassa, Oesten maakunnassa, Portugalissa.


title: Batalhan luostari

text: Batalhan luostari rakennettiin sen kunniaksi, että portugalilaiset voittivat vuonna 1385 Aljubarrotan taistelun kastilialaisia vastaan, mikä mahdollisti Portugalin itsenäisyyden. Rakennustyöt aloitettiin 1388, mutta luostari valmistui vasta kaksi vuosisataa myöhemmin.


title: Batalhan luostari

text: Batalhan luostari otettiin vuonna 1983 Unescon maailmanperintöluetteloon.


title: Ethelweard

text: Ethelweard ("Æðelweard", noin 904 – 2. elokuuta 924) oli Edvard Vanhemman poika. "Anglosaksien kronikan" erään version mukaan Æðelweard ("lukuhaluinen poika") nimitettiin kuninkaaksi.


title: Ethelweard

text: Oletettavasti Etherweard eli erakkona Bridgnorthissa ja Witenagemot valitsi hänet kuninkaaksi Wessexissä isänsä kuoleman jälkeen. Merciassa kuninkaaksi valittiin kuitenkin velipuoli Athelstan. "Anglosaksien kronikan" Worcesterin käsikirjoitus viittaa Athelstaniin kuninkaana "mercialaisten valitsemana", muiden mukaan hän yksinkertaisesti "peri kuningaskunnan". Ethelweard kuitenkin kuoli Oxfordissa sopivasti oltuaan vallassa vain kuusitoista päivää (tietoa ei ole edesauttoiko Athelstan tämän tapahtumista) ja Athelstanille siirtyivät kaikki isänsä maa-alueet. Ethelweard haudattiin Winchesteriin.


title: Ethelweard

text: Ethelweardia ei usein lasketa Englannin kuninkaaksi (esimerkiksi brittimonarkian virallinen sivusto http://www.royal.gov.uk) vaan listataan ainoastaan Wessexin kuninkaaksi.


title: Gaston Orléans

text: Gaston Jean Baptiste, Orléansin herttua (25. huhtikuuta 1608 Fontainebleau – 2. helmikuuta 1660 Blois) oli Ranskan kuningas Henrik IV:n ja tämän vaimon Maria de' Medicin kolmas poika sekä Ludvig XIII:n nuorempi veli.


title: Gaston Orléans

text: Hänet tunnettiin ensin Anjoun herttuana, myöhemmin hän sai arvonimet Orléansin herttua ja Bloisin sekä Chartresin kreivi.


title: Gaston Orléans

text: Gaston oli sivistynyt, mutta myös heikkotahtoinen ja huikenteleva. Hän vietti elämänsä juonitellen kardinaali Richelieuta ja myöhemmin kardinaali Mazarinia vastaan. Salaliitot ja vehkeilyt kuitenkin kariutuivat aina, sillä hänellä ei ollut todellista poliittista ohjelmaa. Usein hän lopulta hylkäsi vehkeilytoverinsa, ja osa heistä tuhoutui lopullisesti, kuten esimerkiksi Jean-Baptiste d'Ornano, Chalaisin kreivi, Henri II de Montmorency, ja Henri Coiffier de Ruzé d'Effiat, eli Cinq-Marsin markiisi.


title: Gaston Orléans

text: Erään vehkeilynsä jälkeen vuonna 1626 Gaston suostui avioitumaan rikkaan Montpensierin herttuatteren Marie de Bourbonin kanssa, joka oli kardinaali Richelieun ehdokas. Samalla hän sai Orléansin herttuakunnan apanage-läänityksenä sekä Chartresin ja Bloisin kreivikunnan. Seuraavana vuonna syntyi hänen tyttärensä, tuleva Grande Mademoiselle, joka myös tuli kuuluisaksi. Montpensierin herttuatar kuoli synnytykseen, mutta jätti perintönsä aviomiehensä sijasta tyttärilleen.


title: Gaston Orléans

text: Vuonna 1629 Gaston suunnitteli avioituvansa Mantovan herttuan tyttären, Marie de Gonzaguen kanssa. Vuonna 1630 hän osallistui Montmorencyn herttuan Henri II:n kapinaan palkka-armeijan johdossa. Hän esitti vetoomuksen kuninkaalliselle armeijalle ennen Montmorencyn kapinan kukistumista ja tämän jälkeen hän pakeni Lothringenin herttuan Kaarle IV:n turviin.


title: Gaston Orléans

text: Gaston d’Orlèans otti osaa myös Fronden kapinaan ja kardinaali Mazarin karkotti hänet linnaansa Bloisissa. Hän kuoli vuonna 1660 ja sai kaikesta huolimatta kuninkaallisen perheen jäsenille varatun viimeisen suuren palvelun ja tuli haudatuksi Saint-Denisen luostarin basilikaan. Kaikista setänsä vehkeilyistä huolimatta Ludvig XIV, Gastonin veljenpoika, nimitti Gaston de Francen kuningaskunnan sotilasjoukkojen komentajaksi. Tietenkin Anna Itävaltalainen ohitti tässä tilanteessa Pariisin parlamentin ja otti itselleen vallan ohjaimet.


title: Gaston Orléans

text: Ludvig XIV nimitti Gaston d'Orlénsin jälkeen Orléansin herttuaksi oman veljensä Filipin.


title: Gaston Orléans

text: Gaston de France avioitui 6. elokuuta 1626 Nantesissa Montpensierin herttua Henri de Bourbonin tyttären, Marien, kanssa. Tästä avioliitosta syntyi yksi tytär:Gaston avioitui toisen kerran 31. tammikuuta 1632, Nancyssa, Lothringenin herttuan Kaarle IV:n sisaren Margueriten (k. 1672) kanssa. Tästä avioliitosta syntyi neljä tytärtä ja poika:


title: Irwinismi

text: Irwinismi on Irwin Goodmanin debyyttialbumi, joka julkaistiin vuonna 1966. Albumilla on useita klassikoiksi muodostuneita kappaleita kuten ”Työmiehen lauantai”, ”En kerro kuinka jouduin naimisiin”, ”Marcello Magaroni”, ”Kalteritango” ja ”Autolla Kanarian saarille”. Viimeksi mainitun kappaleen nimenä on 1960-luvulla yleisesti tunnettu sanonta, jonka mukaan rattijuopumuksesta tuomitut passitettiin sovittamaan rangaistustaan työsiirtolaan Helsinki-Vantaan lentoaseman rakennustyömaalle. Kappale joutui Yleisradiossa ohjelmaneuvoston päätöksellä esitysrajoituksen alaiseksi perusteena ”rattijuoppousrangaistuksen väheksyminen”.


title: Irwinismi

text: Iskelmälaulaja Sirkka Keiski levytti pian "Irwinismi"-albumin ilmestyttyä sillä mukana olleelle kappaleelle naisellisen vastineen nimellä ”En minäkään kerro kuinka jouduin naimisiin”. Myös tämä sanoitus oli Vexi Salmen käsialaa. Yleisradion ohjelmaneuvosto julisti kappaleen esitysrajoituksen alaiseksi, koska sen tekstissä mainittiin nimeltä tuon ajan kohuttu seurapiirikaunotar Tabe Slioor.


title: Irwinismi

text: Kaikki kappaleet säveltänyt Irwin Goodman ja sanoittanut Vexi Salmi (nimimerkillä Emil Retee).


title: Avante!

text: Avante! (suomennettuna "Eteenpäin!") on Portugalin kommunistipuolueen virallinen sanomalehti. Se ilmestyy viikoittain.


title: Avante!

text: Avante! ilmestyi ensimmäistä kertaa 5. helmikuuta 1931. Aluksi se julkaistiin epäsäännöllisin aikavälein, mutta 1940-luvun alussa sanomalehteä alettiin julkaista vähintään kerran kuukaudessa.


title: Avante!

text: Avante! julkaistaan tabloidina.


title: Nyt!

text: Nyt! on suomalaisen laulaja Pauli ”Pate” Mustajärven debyyttialbumi sooloartistina. Se julkaistiin vuonna 1984, jolloin ilmestyi myös hänen yhtyeensä Popedan lopullinen läpimurtolevy "Harasoo". Sooloalbumi oli ollut Mustajärven haave jo vuodesta 1980 lähtien.


title: Nyt!

text:
"Nyt!"-levyllä on kymmenen Mustajärven omaa suosikkikappaletta hänen nuoruutensa suosituimmista ulkomaalaisista rock-klassikoista. Käännöksiä teki hänen itsensä lisäksi ainakin Juice Leskinen sekä Popedan toinen perustajajäsen Ilari Ainiala.
Albumilta löytyy muun muassa The Sensational Alex Harvey Bandin, The Kinksin, The Rolling Stonesin ja The Eaglesin kappaleita suomenkielisinä käännöksinä.


title: Saku Salin

text:
Saku Eliel Salin on Jasper Pääkkösen näyttelemä hahmo suomalaisessa saippuasarjassa "Salatut elämät". Hän oli mukana sarjassa vuosina 1999–2002.
Saku on Salinien perheen keskimmäinen lapsi. Hänellä on isoveli Aleksi ja pikkusisko Silja. Sakun äiti on alkoholismista kärsinyt Maarit, josta isä Jukka erosi Sakun ja Siljan ollessa pieniä. Aleksi, joka muistaa miltä tuntui elää alkoholistiäidin kanssa, kohteli Pihlajakadulle palannutta Maaritia ensi alkuun paljon sisaruksiaan kylmemmin. Jukka avioitui sarjan toisella tuotantokaudella itseään noin kymmenen vuotta nuoremman Hannan kanssa.


title: Saku Salin

text: Myöhemmin Hannan ja Aleksin välille kehittyi salasuhde, josta syntyi tytär nimeltä Sofia Salin, jolle Saku on setä. Saku on lisäksi vielä siskonsa Siljan kahden lapsen eno. Lapset asuvat Siljan ja tämän amerikkalaisen miehen Matthew'n kanssa Yhdysvalloissa.


title: Saku Salin

text: Sakun parhaita ystäviä Pihlajakadulla olivat naapurissa asuvan Ismo Laitelan lapset, Kalle ja Miia sekä pikkusisko Silja. Jo lapsina ystävystynyt nelikko oleskeli keskenään paljon ja ystävyys nuorten välillä oli erottamaton. Kun Kalle paljasti Sakulle homoutensa, ystävyys poikien välillä kylmeni ja Saku alkoi vältellä Kallea. Sulateltuaan uutista tarpeeksi Saku suostui sovintoon ja pojat ystävystyivät uudelleen. Saku on joutunut moneen kertaan puolustamaan Kallea muun muassa tämän isää Ismoa sekä sisaren poikaystävää Mikaa vastaan. Myöhemmin Sakun ystävystyi myös Mika Pajun kanssa, mutta ystävyys katkesi lopullisesti, kun Saku osaltaan aiheutti Mikan kuoleman.


title: Saku Salin

text: Saku asui pienestä asti perheensä kanssa Pihlajakatu 23:n asunnossa B9, jossa hän asui aina siihen asti, kunnes muutti Norjaan. Hän tosin asui hetkellisesti Nooalaiset-lahkon kartanossa sekä myös äitinsä, Maaritin, luona. Lopulta hän muutti Norjaan helmikuussa 2002.


title: Saku Salin

text: Saku työskenteli aikoinaan tarjoilijana Barbaarissa ja myöhemmin useita kertoja tuuraajana Ismon Valinnassa. Sen enempää hän ei ehtinyt töitä tekemään sarjassa olemisensa aikana, sillä suoritti lukionsa loppuun vain hieman ennen poistumistaan. Hän muutti Norjaan työskentelemään kalastusalukselle, mutta muutti sittemmin asumaan Osloon. Vuonna 2014 Pihlajakadulla vieraillut Aleksi kertoi Sakun olevan vielä kalastusaluksella töissä.


title: Saku Salin

text: Sakun suurin rakkaus sarjassa oli Miia Laitela, joka menehtyi syöpään. Miia ja Saku on useampaan otteeseen äänestetty Salkkareiden parhaaksi pariksi ja Miian kuolemaa sarjan kautta aikojen dramaattisimmaksi käänteeksi.


title: Saku Salin

text: Sakun tarina sarjassa oli vaiherikas alusta lähtien. Jo ensimmäisen tuotantokauden aikana hänelle ehti sattua paljon kaikenlaista verrattuna muihin sarjan hahmoihin. Sarjan alkaessa, keväällä 1999, Saku oli Pihlajakadun naapuruston kesken tunnettu eräänlaisena ongelmanuorena, sillä hän joutui tekemisiin poliisin kanssa muun muassa ollessaan epäiltynä edesmenneen Tyyne Puustisen tavaroiden varastamisesta ja sittemmin tämän murhasta. Saku oli Antanut Miia Laitelalle Tyyneltä varastetun rintakorun,jonka takia poliisit hakivat hänet ja Miian kuulusteltavaksi kesken Tyyne Puustisen hautajaisten Sakun suuri rakkaus oli Miia, joka tunnusti rakkautensa Sakulle jo varhain. He suutelivat ensimmäisen kerran Pihlajakatun 23:n kellarissa. Kun Saku, Miia, Kalle ja Silja kävivät uimahallissa, päätyivät Miia ja Saku suutelemaan, mutta pian Saku kertoi Miialle, ettei heidän kannata enää tavata Sakun sotkuisesta elämäntilanteesta johtuen. Kun Sakulla oli oikeudenkäynti, hän lähti vain muutama tunti ennen sitä Nuuksioon hiihtämään Kalle Laitelan kanssa rentoutuakseen mieltään painavista ajatuksista. Saku kuitenkin putosi korkealta kalliolta eksyttyään ladulta eikä näin ollen saapunut oikeustalolle määrättyyn aikaan. Häntä etsittiin pitkään ja hänet löydettiin vasta myöhään yöllä tajuttomana lumen seasta. Oli uhkana, ettei Saku onnettomuuden seurauksena mahdollisesti enää koskaan kävelisi, mutta hän parani onnettomuudesta moitteettomasti. Myöhemmin hänet tuomittiin kahden kuukauden ehdolliseen vankeuteen.


title: Saku Salin

text: Saku päätti unohtaa Miian ja lopulta myös parhaan ystävänsä, Kallen, löydettyään uusia ystäviä ja tyttöjä ympärilleen. Hän kaveerasi jonkin aikaa diabeteksestä kärsivän Mika Pajun kanssa. Mikan aikeena oli päästä lähelle Miiaa, jolle Saku oli tahallaan ilkeä olleessaan tietoinen, että Miia edelleen välitti Sakusta. Miia alkoi jo luopua toivosta Sakun suhteen ja alkoi seurustella Mikan kanssa. Se oli Sakulle isku vasten kasvoja, vaikka hän itse oli kiusannut Miiaa esittelemällä uusia tyttöystäviään, kuten Ninaa ja Veeraa, jotka hän oli tavannut Mikan kautta. Hän seurusteli tyttöjen kanssa samaan aikaan, mutta seurustelu oli kuitenkin vain leikkiä alusta alkaen eikä Saku oikeasti välittänyt kummastakaan tytöstä sen suuremmin. Saku yritti tuhota Miian ja Mikan suhteen keinolla millä hyvänsä, jätti Ninan ja Veeran ja samalla katkaisi ystävyytensä Mikaan, mutta ei saanut Miiaa itselleen. Miia ja Mika päätyivät harrastamaan seksiä, jonka seurauksena Miia alkoi odottaa Mikalle lasta, Mika tosin luuli yhdessä vaiheessa lapsen olevan Sakun. Saku ei halunnut olla osa Miian ja Mikan parisuhdedraamaa saatuaan tietää Miian raskaudesta, joten hän nappasi kainaloonsa Kukka-Maaria Kujalan, joka oli kuitenkin enemmän kiinnostunut Sakun jääkiekkoasusta kuin Sakusta itsestään. Kukka-Maaria kärsi Sakun tapaan lukihäiriöstä. Saku jätti Kukka-Maariaan tajuttuaan todelliset tunteensa Miiaa kohtaan.


title: Saku Salin

text: Maaliskuussa 2000 sarjassa juhlittiin Wanhojen juhlia, jotka kuitenkin päättyivät surullisesti, kun Mika sai juhlissa insuliinikohtauksen nähtyään Sakun ja Miian suutelevan totuusleikin seurauksena. Saku, jolla oli alkoholia ja marihuanaa veressään, lähti ajamaan Mikaa sairaalaan Miian pyynnöstä, mutta menetti auton hallinnan ja syöksyi autolla päin puuta. Mika kuoli onnettomuudessa ja Saku sai pysyvästi epilepsian. Palattuaan sairaalasta Saku sai kuulla Kallelta tämän olevan homoseksuaali, mikä viilensi ystävysten välit pitkäksi aikaa. Mikan isä, Tapani Paju järjesti jutun näyttämään siltä kuin Mika itse olisi ajanut, minkä vuoksi Saku selvisi joutumatta vastuuseen. Syy, miksi Tapani niin teki, oli se, että hän saisi Miian kautta lapsenlapsen ja oli Miian toive, ettei Saku joutuisi vastuuseen. Myöhemmin Miia teki vastoin Tapanin tahtoa abortin lapsensa isän kuoleman vuoksi eikä hän myöskään kokenut olevansa valmis äidiksi. Saku olisi halunnut suhteen Miian kanssa, mutta tämä ei ollut valmis seurustelemaan. Tapani näki kuitenkin Miian halaavan Sakua ja uhkaili Sakua myöhemmin aseella.


title: Saku Salin

text: Kaiken tämän keskellä Sakun pikkusisko Silja ehti lavastaa Sakusta syyllisen omiin huumekauppoihinsa. Saku oli jälleen vaarassa joutua tekemisiin poliisin kanssa, mutta lopulta Silja itse otti vastuun tekosistaan.


title: Saku Salin

text: Saku elätteli toivoa uudesta suhteesta Miian kanssa, mutta tämä kuitenkin sekosi erääseen uskonlahkoon oltuaan järkyttynyt ja surullinen Mikan kuolemasta. Myös Saku oli hetken aikaa mukana lahkon toiminnassa, mutta lahkossa vietettiin Miian ja Sakun häitä, hän päätti lähteä pois lahkosta, sillä ei ollut valmis menemään naimisiin. Lahkon johtaja, Toivo Karhu, sai aivopestyä Miian ja tämä lähti Toivon kanssa troolarilla pois Suomesta ja suorittaa lahkon rituaali, jossa Miian uskottiin kuolleen. Samaan aikaan kun Miian perhe ja Salinit surivat ”kuollutta” läheistään yrittäen saada myös Sakun uskomaan, ettei Miia ole enää elossa, lepuutti Miia hermojaan ulkomailla. Palattuaan Suomeen päätti Miia paljastaa myös muille lahkon jäsenille, millainen Toivo oikeasti on. Saku taas olisi halunnut aloittaa seurustelemaan Miian kanssa ja osallistui tämän mieleksi juoneen, jolla saada Toivo nalkkiin. Toivo poltti itsensä elävältä suoraan Miian, Sakun ja lahkolaisten silmien edessä uskoen, ettei tuli voita häntä. Miia joutui jälleen järkyttymään, joten hän halusi lähteä Lontooseen unohtakseen kaikki ikävät tapahtumat. Sakun oli aluksi tarkoitus lähteä mukaan, mutta Miia jätti Sakun Pihlajakadulle ja lähti Lontooseen sittenkin isoveljensä kanssa.


title: Saku Salin

text: Sillä aikaa, kun Miia eleli tyytyväisenä Lontoossa, päätti Saku alkaa opiskella toden teolla, jotta hänestäkin tulisi jonain päivänä ylioppilas. Motivaationa opiskeluintoon oli mahdollinen matka Miian luo Lontooseen, mikäli opiskelut sujuisivat. Koulussa Saku tutustui Virpi Hurmeeseen, joka oli kiinnostunut Sakusta. He päätyivät kerran sänkyyn ja Virpi oletti heidän seurustelevan, vaikkei Saku ollutkaan vakavissaan hänen kanssaan. Virpi Hurme oli pidemmän aikaa ollut ihastunut Sakuun. Ihastuminen oli yksipuolista, eikä Saku huomannut Virpiä. Hän epäili Sakun olevan rakastunut Salinien vaihto-oppilaaseen Chiqi Lihin ja rupesi uhkailemaan tätä. Kun Saku pääsi selville siitä, Virpi pyysi anteeksi Chiqiltä. Todellisuudessa Saku oli ollut ihastunut Chiqiin silloin, kun tämä saapui Salineille, mutta he päättivät Chiqin tahdosta olla ainoastaan ystäviä. Miian palattua Lontoosta, hän näki Sakun halaamassa Virpiä rapussa. Saku sai selitettyä tilanteen Miialle, joka halusi aloittaa Sakun kanssa alusta, mutta sai harmikseen selville Chiqiltä, että Saku oli mennyt Virpin kanssa sänkyyn, vaikka Saku oli nimenomaan väittänyt, ettei mitään sellaista ollut tapahtunut. Lisäksi Miiaa Lontoossa ahdistellut Rami sekoitti kuvioita eikä Sakun ja Miian onnelle löytynyt tilaa.


title: Saku Salin

text: Saku oli kyllästynyt hänen ja Miian on/off-suhteeseen, jossa onnea kesti parhaimmillaan muutaman päivän. Hän halusi toden teolla mennä eteenpäin ja Miian yrityksistä huolimatta ei ottanut kuuleviin korviinsa Miian ehdotuksia vakavasta suhteesta. Niinpä Saku päätyi harrastamaan seksiä Tupu-nimellä kutsutun tytön kanssa, jolla oli klamydia. Miia sai kuulla siitä ohimennen Tupun kavereilta ja yritti varoittaa Sakua, mutta Saku ei uskonut Miiaa. Tupu oli Sakulle kuitenkin vain yhden illan juttu ja sen jälkeen hän alkoi jälleen pohtia, olisiko hänellä sittenkin mahdollisuus vielä yrittää Miian kanssa. Miia ja Saku päätyivät lopulta kuitenkin yhteen puhuttuaan kaikki menneet asiat halki. Tosin Sakun saama tartunta Tupulta vaikeutti suhteen alkua. Lisäksi pian yhteenpaluun jälkeen Sakun oli lähdettävä armeijaan. Miialle todettiin Sakun poissaollessa pahanlaatuinen aivokasvain eli syöpä, josta olivat johtuneet hänen huimaus- ja muistinmenetyskohtauksensa pitkin kevättä 2001. Saku palasi armeijansa päätyttyä viettämään aikaa yhdessä Miian, Ismon, Aamu ja Teemu Korhosen, Kallen ja tämän poikaystävän Kuisman kanssa Lappiin ja kertoi Miialle millaisia toiveita hänellä oli tulevaisuuden varalle. Näihin aikoihin Sakulle selvisi myös, että hänen pikkusiskokseen luulemansa Sofia onkin Aleksin tytär. Kuultuaan Hannan ja Aleksin salasuhteesta Saku raivostui. Hän ei voinut käsittää, kuinka he saattoivat sillä tavalla pettää Jukkaa. Tämä viilensi veljesten välit, mutta Sakun sen aikainen tyttöystävä Miia Laitela sai veljekset taas lähenemään ja lopulta Aleksi sai Sakun näkemään kantansa. Saku alkoi tuntea myötätuntoa Aleksia ja Hannaa kohtaan, eikä aikonut olla esteenä parin tulevaisuudelle.


title: Saku Salin

text: Kaikkien tapahtumien keskellä Miia piilotteli salaisuutta kasvaimestaan Sakulta pitkään, kunnes uskalsi kertoa asiasta marraskuussa 2001 esitetyssä jaksossa Sakun epäiltyä Miian olevan raskaana Teemulle. Aluksi kasvain pieneni sädehoidoilla, mutta pienenemisen lakattua Miia päätti lopettaa hoidot, mitä Sakun oli hyvin hankala hyväksyä. Miia kuoli hautakiven mukaan 23. toukokuuta 2001, mutta televisiossa jakso esitettiin 17. tammikuuta 2002 jaksossa nimeltä "Tunteellinen totuusleikki". Murtunut Saku aikoi jo omistaa elämänsä vähäosaisten auttamiseen ja muuttaa Intiaan avustustyöhön, mutta päätyikin lopulta lähtemään Norjaan kalastusalukselle. Maaritin palattua Pihlajakadulle keväällä 2007 hän kertoi Sakun muuttaneen Osloon rakkauden perässä.


title: Nick Valensi

text: Nicholas ”Nick” Valensi (s. 16. tammikuuta 1981) on newyorkilaisen The Strokes -yhtyeen kitaristi.


title: Nick Valensi

text: Valensi on käynyt julkisia kouluja koko elämänsä, paitsi vuoden ajan hän oli New Yorkin Dwight Schoolissa jossa hän tutustui Julian Casablancasiin sekä Fabrizio Morettiin. Valensi valmistui NYC Lab Schoolissa josta jatkoi Hunter Collegeen yhtyekaveri Nikolai Fraituren kanssa. Valensi lopetti kuitenkin opiskelut soittaakseen The Strokesissa kokopäiväisesti. Ennen yhtyeen todellista läpimurtoa hän kuitenkin työskenteli muutamissa Manhattanin ravintoloissa. Valensi oli yhtyeen perustamisen aikoihin vuonna 1999 vain 19-vuotias ja yhtyeen nuorimpana hän joutui lainaamaan yhtyeen muiden jäsenten henkilötodistuksia päästäkseen sisään klubeihin, joissa he soittivat.


title: Nick Valensi

text:
Valensi aloitti soittamaan kitaraa ollessaan vain 5-vuotias. Hän sai ensimmäisen sähkökitaransa kahdeksan vanhana. Hän harjoitteli Chuck Berryn kappaleita, ja ollessaan 13-vuotias Valensi tunsi olevansa tarpeeksi hyvä ja lopetti kitaratunnit opetellakseen itse soittamaan.
Valensi käyttää useimmiten konserteissa sekä levytyksissä Epiphone Riviera -kitaraa. Hän kehuu sen olevan paras kitara, joka on ikinä valmistettu. Hänen suurimmat idolinsa ja lempiyhtyeensä ovat Slash, The Cars, Leonard Cohen, The Velvet Underground, George Harrison ja Neil Young.


title: Nick Valensi

text:
Ranskalais-tunisialaisen Valensin isä kuoli pojan ollessa vasta 10-vuotias. Hänen perheeseensä kuuluu myös äiti sekä kaksi siskoa, Céline ja Danielle.
Nykyään Valensi on naimisissa näyttelijästä valokuvaajaksi ryhtyneen Amanda De Cadenetin kanssa. Parille syntyivät kaksoset lokakuussa 2006.


title: Siófok

text: Siófok [] on kaupunki Unkarissa. Se sijaitsee Balatonjärven etelärannalla Somogyn läänissä. Kaupunki on kulttuuri- ja turistikeskus. Se on yksi maan rikkaimmista kaupungeista turismin ansiosta. Siófokissa on 24 221 asukasta (2009) ja sen pinta-ala on 124,66 neliökilometriä. Kaupungissa virtaa Sió-joki.


title: Siófok

text: Unkarilainen säveltäjä Imre Kálmán on syntynyt Siófokissa. Oulu on Siófokin ystävyyskaupunki vuodesta 1978.


title: Javier Aguirre

text: Javier Aguirre Onaindía (s. 1. joulukuuta 1958 México, Meksiko) on meksikolainen jalkapallovalmentaja ja entinen keskikenttäpelaaja. Elokuusta 2018 lähtien hän on toiminut Egyptin maajoukkueen päävalmentajana.


title: Javier Aguirre

text: Pelaajana Aguirre edusti Américaa, Guadalajaraa ja espanjalaista Osasunaa. Kansainvälisellä tasolla hän kuului Meksikon joukkueeseen kotimaaperällä pelatuissa vuoden 1986 maailmanmestaruuskilpailuissa.


title: Javier Aguirre

text: Valmentajana Aguirre on kotimaassaan valmentanut Atlantea ja Pachucaa, joista jälkimmäinen voitti hänen alaisuudessaan talvimestaruuden vuonna 1999. Vuonna 2001 Aguirre valittiin Meksikon maajoukkueen päävalmentajaksi. Hän luotsasi joukkueen menestyksekkäästi läpi karsintojen vuoden 2002 maailmanmestaruuskilpailuihin, joissa Meksiko voitti oman alkulohkonsa, mutta putosi neljännesvälierissä Yhdysvalloille.


title: Javier Aguirre

text: Vuodet 2002–2006 Aguirre valmensi pelaajanakin edustamaansa Osasunaa. Aguirren viimeisellä kaudella seura sijoittui Primera Divisiónin neljänneksi ja sai näin ensimmäistä kertaa historiassaan paikan Mestarien liigassa kaudella 2006–2007. Samaiseksi kaudeksi Aguirre itse siirtyi Espanjan pääkaupungin Atlético de Madridiin. Kaudella 2007–2008 joukkue sijoittui hänen valmennuksessaan sarjan neljänneksi, joka oli sen paras sijoitus sitten mestaruuskauden 1995–1996. Sijoitus myös oikeutti paikkaan Mestarien liigassa, jonka karsinnoista ja lohkovaiheesta joukkue selviytyi pudotuspeleihin. Aguirre joutui kuitenkin väistymään tehtävästään helmikuussa 2009 joukkueen pelattua voitoitta koko alkuvuoden. Hänet korvasi seuran entinen maalivahti Abel Resino.


title: Javier Aguirre

text: Aguirre palasi Meksikon maajoukkueen päävalmentajaksi kesken jalkapallon MM-karsintoja huhtikuussa 2009. Hän korvasi potkut saaneen Sven-Göran Erikssonin. Aguirren johdolla Meksiko sijoittui lopputurnauksen alkulohkossa toiseksi Uruguayn jälkeen. Neljännesvälierissä se kuitenkin hävisi Argentiinalle 3-1 ja Aguirren kohtalona oli toistamiseen pudota joukkueineen toisella kierroksella. Ottelun avausmaali jäi puhuttamaan, sillä Carlos Tevez oli selkeästi paitsioasemassa, mutta ottelun erotuomari Roberto Rosetti hyväksyi maalin. Aguirre ei kuitenkaan ottelun jälkeen teilannut tuomaristoa, vaan valitteli joukkueen virheitä muissa maalitilanteissa. Pian putoamisen jälkeen Aguirre ilmoitti jättävänsä maajoukkuevalmentajan tehtävät.


title: Javier Aguirre

text: Marraskuun puolivälissä 2010 Aguirre palasi Espanjaan Primeran jumbojoukkue Real Zaragozan päävalmentajaksi. Meksikolainen nosti Zaragozan hitaasti, mutta varmasti pois putoamiskamppailusta ja seura oli lopulta Primerassa 13:s. Kausi 2011/12 jatkui odotuksia heikommin ja Zaragoza vajosi putoamiskamppailuun jo syksyllä. Lopulta Aguirre sai potkut vuoden 2011 lopulla Zaragozan ollessa liigan jumbosijalla.


title: Javier Aguirre

text: Joulukuussa 2012 Aguirresta tuli La Ligan jumbona majailleen RCD Espanyolin päävalmentaja. Meksikolaisvalmentajan opit purivat seuraan ja kevään loistavien esitysten myötä Espanyol nousi liigassa sijalle 12 ja säilytti kirkkaasti sarjapaikkansa. Kaudella 2013/14 Espanyolin peliesitykset olivat vaisuja ja lopulta joukkue hyytyi La Ligan sijalle 14. Kauden jälkeen seura erotti Aguirren.


title: Javier Aguirre

text: Heinäkuussa 2014 Aguirresta tuli Japanin maajoukkueen päävalmentaja. Meksikolaisen johdolla Japani eteni puolivälieriin Aasian mestaruuskisoissa 2015, kunnes putosi Arabiemiraateille rangaistuspotkukilpailussa. Aguirren pestiä Japanin valmentajana varjosti hänen Real Zaragozan aikoihin liittynyt sopupelitutkinta ja lopulta liitto erotti Aguirren helmikuussa 2015.


title: Javier Aguirre

text: Kesällä 2015 Aguirre jatkoi uraansa abudhabilaisen Al-Wahdan päävalmentajana. Aguirre luotsasi seuran Arabiemiirikuntien liigacupin mestariksi kaudella 2015/16 ja President´s Cupin mestariksi kaudella 2016/17. Hän jätti seuran toukokuun lopussa 2017.


title: Javier Aguirre

text: Elokuussa 2018 Aguirresta tuli Egyptin maajoukkueen päävalmentaja.


title: Risotto

text: Risotto (, 'pieni riisi' < , 'riisi') on perinteinen italialainen riisiruoka, joka valmistetaan siihen erityisesti sopivasta riisilajikkeesta. Riisi, sipuli, kasvikset, sienet, liha tai kala ynnä muut ja usein myös juusto haudutetaan padassa siten, että liemenä käytettävä lihaliemi haihtuu lähes pois. Risottoriisinä käytetään imukykyisiä, osittain puuroutuvia riisilajikkeita, kuten arboriota tai carnarolia.


title: Risotto

text: Risotto on alun perin lähtöisin Pojoen laaksosta, jossa riisiä on kasvatettu. Risotto on milanolaisen keittiön peruspilareita.


title: Risotto

text: Risottoa valmistettaessa riisiä freesataan eli kuullotetaan hetken aikaa oliiviöljyssä tai voissa ennen liemen lisäämistä. Erityisen kuuluisa risotto on "Risotto alla Milanese", joka keitetään liha- tai kanaliemessä ja maustetaan juustolla ja sahramilla. Milanesessa öljyn ja voin sijasta käytetään luuydintä sekä laardia.


title: Risotto

text: Monia hyvin samankaltaisia ruokalajeja on olemassa, mutta italialaisen keittiöperinteen mukaan niitä ei tulisi kutsua risotoksi, jollei riisi ole hieman valuvaa.


title: GamePro

text: GamePro oli yhdysvaltalainen kuukausittain julkaistava videopelilehti. Lehti perustettiin Redwood Cityyn Kaliforniaan vuonna 1989, ja on sittemmin muuttanut päämajaansa kolmesti.


title: GamePro

text: Lehti oli tunnettu sen tekijöiden käyttämistä sarjakuvamaisista avatareista. Tämä johti joihinkin syytöksiin, että lehti on suunnattu nuoremmalle ja tavallisemmalle pelikansalle kuin sen kilpailijat. "GamePro" lopetti avatarien käytön tammikuussa 2004 lehden yleisilmeen muutoksen yhteydessä. Toinen ominaisuus, josta "GamePro" on tunnettu, on sen mestarivinkit, pienet kuvakaappausten oheen kirjoitetut pelineuvot. Lehdessä on myös huijauskoodipalsta.


title: GamePro

text:
"GameProsta" on ilmestynyt useita muunkielisiä versioita, kuten saksalainen, turkkilainen, australialainen, brasilialainen ja kreikkalainen. Jotkin näistä julkaisuista jakavat saman sisällön alkuperäisen version kanssa, kun taas toisissa on samaa vain nimi ja logo. Myös tv-sarja "GamePro TV" oli olemassa, mutta kilpailu samankaltaisen "Video Power" -ohjelman
kanssa johti sen lopettamiseen lyhyeen.


title: GamePro

text: Lehti on lopetettu verkossa ja painettuna versiona vuonna 2011.


title: Game Developers Choice Awards

text: Game Developers Choice Awards on Game Developers Conferencen järjestämä ja International Game Developers Associationin vetämä vuosittainen videopelien kehittäjille suunnattu palkintogaala, joka on toiminut vuodesta 2001 asti. Gaalan edeltäjä oli Spotlight Awards, joka järjestettiin vuosina 1997-1999.


title: Game Developers Choice Awards

text: Best Audio award recognizes the overall excellence of audio in a game, including sound effects, musical composition, sound design and orchestration.The Best Debut Award recognizes the best game from any development studio which released its first publicly available title during the calendar year. This was formally known as the New Studio of the Year Award. In years prior to 2008, the award was awarded to the studio name, as opposed to the game title.Best Design award recognizes the overall excellence of design in a game, including gameplay, mechanics, puzzles, play balancing and scenarios.Best Mobile/Handheld Game Award recognizes the overall best game commercially released on any handheld platform.The Innovation Award recognizes games that demonstrate innovation and push the boundaries of games as an expressive medium. Multiple awards are given each year.Best Narrative award recognizes the quality of writing in a game, including story, plot construction, dialogue and branching narratives.Best Technology award recognizes the overall excellence of technology in a game, including graphics programming, artificial intelligence, networking and physics.Best Visual Art award recognizes the overall excellence of visual art in a game, including animation, modeling, art direction and textures.Katso virtuaalitodellisuus ja lisätty todellisuus.These awards are voted by the audience for best game of that year.Known as the First Penguin award until 2007, the Pioneer Award celebrates individuals who developed a breakthrough technology, game concept or gameplay design.The Ambassador Award is given to individuals within or outside the industry who helped video games "advance to a better place." It replaced the IGDA Award for Community Contribution after 2008.The Lifetime Achievement Award recognizes the achievements of a developer who has impacted games and game development.Seuraavat kategoriat ovat vanhentuneet tai korvattu.


title: Game Developers Choice Awards

text: Best Downloadable Game Award recognizes the overall best game released on console or PC platforms specifically and solely for digital download - with an emphasis on smaller, more 'casual'-friendly titles.The Character Design award recognizes the overall excellence of non-licensed character design in a game, including originality, character arc and emotional depth.


title: Game Developers Choice Awards

text:
The IGDA Award for Community Contribution recognized developers for significant efforts "building community, sharing knowledge, speaking on behalf of developers and/or contributing to the art form of game development". The Ambassador Award replaced it after 2007.
The Maverick Award recognizes the current achievements of a developer who exhibits independence in thought and action while experimenting with alternate/emerging forms of digital games.


title: The Mamas & the Papas

text: The Mamas & the Papas (ensilevyn kannessa The Mama's and the Papa's) oli yhdysvaltalainen nelihenkinen lauluyhtye, joka levytti ja esiintyi vuosina 1965–1968 sekä 1971–1972. The Mamas & the Papas julkaisi viisi albumia ja saavutti yksitoista Yhdysvaltain TOP 40 -hittiä. Yhtyeen tunnetuimpia ja menestyneimpiä kappaleita ovat "California Dreamin'", "Monday, Monday" ja "Dedicated to the One I Love".


title: The Mamas & the Papas

text: Yhtyeen johtohahmo oli vuonna 1935 syntynyt John Phillips, jonka varhaisia yhtyeitä olivat The Smoothies ja The Journeyman. Jälkimmäisen hajottua Phillips perusti The New Journeymanin, jonka yksi jäsenistä oli nuori laulaja-malli Michelle Gilliam, josta tuli Phillipsin vaimo. Cass Elliot oli Baltimoressa syntynyt laulaja, joka saavutti paikallista menestystä New Yorkissa yhtyeessä The Big 3. Tästä yhtyeestä muodostui The Mugwumps, jonka jäsenenä Elliotin lisäksi oli muun muassa Denny Doherty. Doherty esiintyi muutamilla The New Journeymanin keikoilla vuoden 1964 lopulla, ja The Mamas & the Papas muodostui seuraavana vuonna Elliotin liittyessä ryhmään.


title: The Mamas & the Papas

text: Ryhmä siirtyi Kaliforniaan ja lauloi taustoja muun muassa Barry McGuirelle, minkä jälkeen he saivat levytyssopimuksen Dunhill Recordsin kanssa. ”California Dreamin’” nousi vuoden 1966 alussa listaneloseksi ja ”Monday, Monday” ykköseksi. Myöhempiä singlehittejä olivat muun muassa “I Saw Her Again” (#5), “Words of Love” (#5), “Dedicated to the One I Love” (#2) ja “Creeque Alley” (#5). The Mamas & the Papas lopetti vuoteen 1969 mennessä, mutta palasi yhteen loppuvuodesta 1971 ilmestyneen albumin "People Like Us" myötä. Yhtye hajosi kuitenkin uudelleen seuraavana vuonna.


title: Henri Toivomäki

text: Henri Toivomäki (s. 21. helmikuuta 1991 Mäntsälä) on suomalainen jalkapalloilija, pelipaikaltaan keskuspuolustaja. Hän edustaa Suomen Veikkausliigassa pelaavaa Helsingin jalkapalloklubia.


title: Henri Toivomäki

text: Toivomäki aloitti seitsemänvuotiaana jalkapallon Mäntsälän Urheilijoiden (MU) vuosina 1989–1991 syntyneiden joukkueessa. Toivomäki jatkoi MU:ssa vuoden 2004 alkuun, jonka jälkeen siirtyi ensin lahtelaisen FC Reippaan vuonna 1991 syntyneiden ikäluokkaan. Sieltä matka jatkui Reippaan B-junioreihin 2005 kesällä ja sen jälkeen A-junioreihin.


title: Henri Toivomäki

text: Toivomäki osallistui Pohjola Cupiin Uudenmaan piirin joukkueessa kahdesti, vuonna 2004 (sijoitus 5.) ja 2005 (sijoitus 1.). Vuoden 2005 Pohjola Cupissa Toivomäki valittiin ikäluokan lupaavimmaksi pelaajaksi ja näin ollen myös tähdistökentälliseen. Samana vuonna hänet valittiin Uudenmaan piirin vuoden poikapelaajaksi. Toivomäki pelasi kesällä 2005 myös Nike Premier Cupissa Reippaan vuonna 1991 syntyneiden mukana. Hänet valittiin turnauksen tähdistökentälliseen. Reippaan riveissä Toivomäki saavutti lisäksi Tanskassa kansainvälisessä Dana Cup -turnauksessa kolmannen sijan vuonna 2004.